title: Zadeva C-632/20 P: Pritožba, ki jo je 24. novembra 2020 vložila Kraljevina Španija zoper sodbo Splošnega sodišča (deveti senat) z dne 23. septembra 2020 v zadevi T-370/19, Španija/Komisija

text:
               22.2.2021

               SL

               Uradni list Evropske unije

               C 62/14

      Pritožba, ki jo je 24. novembra 2020 vložila Kraljevina Španija zoper sodbo Splošnega sodišča (deveti senat) z dne 23. septembra 2020 v zadevi T-370/19, Španija/Komisija
      (Zadeva C-632/20 P)
      (2021/C 62/16)
      Jezik postopka: španščina

         Stranki

         Pritožnica: Kraljevina Španija (zastopnik: S. Centeno Huerta, agent)

         Druga stranka v postopku: Evropska komisija

         Predlogi

                  —

                  Pritožbi naj se ugodi in sodba Splošnega sodišča z dne 23. septembra 2020 v zadevi T-370/19, Španija/Komisija, naj se razveljavi;

                  —

                  odloči naj se o ničnostni tožbi in razglasi ničnost Sklepa Komisije z dne 18. marca 2019 o sodelovanju nacionalnega regulativnega organa Kosova v Organu evropskih regulatorjev za elektronske komunikacije (1) in

                  —

                  vsekakor naj se toženi stranki naloži plačilo stroškov.

         Pritožbeni razlogi in bistvene trditve

      Kraljevina Španija je zoper sodbo Splošnega sodišča z dne 23. septembra 2020 v zadevi T-370/19, Španija/Komisija, vložila pritožbo, ki jo utemeljuje s temi pritožbenimi razlogi:

                  —

                  Napačna uporaba prava pri razlagi pojma „tretja država“ za namene člena 35 Uredbe 2018/1971 (2) ob upoštevanju Pogodb Evropske unije in mednarodnega prava.

                  —

                  Napačna uporaba prava pri razlagi in uporabi člena 111 SPS Kosovo v povezavi s členom 35 Uredbe 2018/1971, ker so bile posledice neobstoja stališča Evropske unije o statusu Kosova v mednarodnem pravu napačno razložene.

                  —

                  Napačna uporaba prava pri razlagi člena 35 Uredbe 2018/1971 v povezavi s členom 111 SPS Kosovo, ker zadevno sodelovanje ne vključuje sodelovanja v BEREC in v upravnem odboru Urada BEREC.

                  —

                  Napačna uporaba prava, ker se je štelo, da je člen 17 PEU veljavna pravna podlaga za sprejetje izpodbijanega sklepa.

                  —

                  Napačna uporaba prava pri razlagi člena 35(2) Uredbe 2018/1971, ker se je štelo, da lahko Evropska komisija enostransko določi delovne dogovore.

            Če bo kateremu od navedenih pritožbenih razlogov ugodeno, bo treba ugoditi tudi pritožbi ter posledično preučiti ničnostno tožbo in ji ugoditi ter razglasiti ničnost Sklepa Komisije z dne 18. marca 2019 o sodelovanju nacionalnega regulativnega organa Kosova v Organu evropskih regulatorjev za elektronske komunikacije.

         (1)  UL 2019, C 115, str. 26.

         (2)  Uredba (EU) 2018/1971 Evropskega parlamenta in Sveta z dne 11. decembra 2018 o ustanovitvi Organa evropskih regulatorjev za elektronske komunikacije (BEREC) in Agencije za podporo BEREC-u (Urad BEREC), spremembi Uredbe (EU) 2015/2120 ter razveljavitvi Uredbe (ES) št. 1211/2009 (UL 2018, L 321, str. 1)


title: Zadeva C-633/20: Predlog za sprejetje predhodne odločbe, ki ga je vložilo Bundesgerichtshof (Nemčija) 25. novembra 2020 – Bundesverband der Verbraucherzentralen und Verbraucherverbände – Verbraucherzentrale Bundesverband e.V./TC Medical Air Ambulance Agency GmbH

text:
               22.2.2021

               SL

               Uradni list Evropske unije

               C 62/15

      Predlog za sprejetje predhodne odločbe, ki ga je vložilo Bundesgerichtshof (Nemčija) 25. novembra 2020 – Bundesverband der Verbraucherzentralen und Verbraucherverbände – Verbraucherzentrale Bundesverband e.V./TC Medical Air Ambulance Agency GmbH
      (Zadeva C-633/20)
      (2021/C 62/17)
      Jezik postopka: nemščina

         Predložitveno sodišče

      Bundesgerichtshof

         Stranki v postopku v glavni stvari

         Tožeča stranka in revident: Bundesverband der Verbraucherzentralen und Verbraucherverbände – Verbraucherzentrale Bundesverband e.V.

         Tožena stranka in nasprotna stranka v postopku z revizijo: TC Medical Air Ambulance Agency GmbH

         Vprašanje za predhodno odločanje

      Ali je podjetje, ki ima kot imetnik zavarovalne police pri zavarovalnici sklenjeno zdravstveno zavarovanje za tujino in zavarovanje za kritje stroškov prevoza domov v primeru bolezni ali poškodbe v tujini ali v državi kot skupinsko zavarovanje za svoje stranke, ki potrošnikom prodaja članstva, na podlagi katerih so v primeru bolezni ali poškodbe v tujini upravičeni do zavarovalnih storitev, in ki mu pridobljeni člani plačajo nadomestilo za pridobljeno zavarovalno kritje, zavarovalni posrednik v smislu člena 2, točki 3 in 5, Direktive 2002/92/ES (1) in člena 2(1), točke 1, 3 in 8, Direktive (EU) 2016/97 (2)?

         (1)  Direktiva 2002/92/ES Evropskega parlamenta in Sveta z dne 9. decembra 2002 o zavarovalnem posredovanju (UL 2003, L 9, str. 3).

         (2)  Direktiva (EU) 2016/97 Evropskega parlamenta in Sveta z dne 20. januarja 2016 o distribuciji zavarovalnih produktov (prenovitev) (UL 2016, L 26, str. 19).


title: Zadeva C-636/20: Predlog za sprejetje predhodne odločbe, ki ga je vložilo Pécsi Törvényszék (Madžarska) 25. novembra 2020 — Tolnatext Bt./Nemzeti Adó- és Vámhivatal Fellebbviteli Igazgatósága

text:
               22.2.2021

               SL

               Uradni list Evropske unije

               C 62/16

      Predlog za sprejetje predhodne odločbe, ki ga je vložilo Pécsi Törvényszék (Madžarska) 25. novembra 2020 — Tolnatext Bt./Nemzeti Adó- és Vámhivatal Fellebbviteli Igazgatósága
      (Zadeva C-636/20)
      (2021/C 62/18)
      Jezik postopka: madžarščina

         Predložitveno sodišče

      Pécsi Törvényszék

         Stranki v postopku v glavni stvari

         Tožeča stranka: Tolnatext Bt.

         Tožena stranka: Nemzeti Adó- és Vámhivatal Fellebbviteli Igazgatósága

         Vprašanje za predhodno odločanje

      Ali je treba določbe člena 22(6) in člena 29 Uredbe (EU) št. 952/2013 (1) Evropskega parlamenta in Sveta o carinskem zakoniku Unije razlagati tako, da mora carinski organ, ki v postopkih, ki jih vodi, ne deluje kot pravosodni organ, pravico do izjave zagotoviti tako v postopkih, ki jih začne po uradni dolžnosti, kot v postopkih, ki jih začne na podlagi zahtevka?

         (1)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL 2013, L 269, str. 1).


title: Zadeva C-648/20: Predlog za sprejetje predhodne odločbe, ki ga je vložilo Westminster Magistrates’ Court (Združeno kraljestvo) 1. decembra 2020 – Okrožno državno tožilstvo v Svištovu/PI

text:
               22.2.2021

               SL

               Uradni list Evropske unije

               C 62/16

      Predlog za sprejetje predhodne odločbe, ki ga je vložilo Westminster Magistrates’ Court (Združeno kraljestvo) 1. decembra 2020 – Okrožno državno tožilstvo v Svištovu/PI
      (Zadeva C-648/20)
      (2021/C 62/19)
      Jezik postopka: angleščina

         Predložitveno sodišče

      Westminster Magistrates’ Court

         Stranki v postopku v glavni stvari

         Predlagatelj: Okrožno državno tožilstvo v Svištovu

         Nasprotna stranka v postopku: PI

         Vprašanje za predhodno odločanje

      Ali je zahtevani osebi zagotovljeno varstvo na dveh ravneh, ki ga je Sodišče opredelilo v zadevi Bob-Dogi (C-241/15 (1)), kadar se predaja zahteva zaradi kazenskega pregona zahtevane osebe in kadar tako odločitev za izdajo osnovnega nacionalnega naloga za prijetje (NNP) kot tudi odločitev za izdajo evropskega naloga za prijetje (ENP) sprejme državni tožilec, ne da bi sodišče pred predajo kakor koli posredovalo, če:

                  a.

                  je učinek NNP omejen na pridržanje posameznika za največ 72 ur za namen njegove privedbe pred sodišče in

                  b.

                  je ob predaji sodišče pristojno le za to, da glede na vse okoliščine zadeve odredi izpustitev na prostost ali nadaljnje pridržanje?

         (1)  Sodba Sodišča z dne 1. junija 2016 (ECLI:EU:C:2016:385)


title: Zadeva C-659/20: Predlog za sprejetje predhodne odločbe, ki ga je vložilo Nejvyšší správní soud (Češka republika) 4. decembra 2020 – ET/Ministerstvo životního prostředí

text:
               22.2.2021

               SL

               Uradni list Evropske unije

               C 62/17

      Predlog za sprejetje predhodne odločbe, ki ga je vložilo Nejvyšší správní soud (Češka republika) 4. decembra 2020 – ET/Ministerstvo životního prostředí
      (Zadeva C-659/20)
      (2021/C 62/20)
      Jezik postopka: češčina

         Predložitveno sodišče

      Nejvyšší správní soud

         Stranki v postopku v glavni stvari

         Tožeča stranka: ET

         Tožena stranka: Ministerstvo životního prostředí

         Vprašanja za predhodno odločanje

                  1.

                  Ali v „matično skupino“ v smislu Uredbe Komisije (ES) št. 865/2006 z dne 4. maja 2006 (1) o določitvi podrobnih pravil za izvajanje Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi spadajo osebki, ki so starši osebkov, vzrejenih pri določenem rejcu, čeprav ta nikoli ni bil njihov lastnik ali imetnik?

                  2.

                  Če je odgovor na prvo vprašanje ta, da starševski osebki ne spadajo v matično skupino, ali so pristojni organi pri ugotavljanju, ali je pogoj iz člena 54(2) Uredbe Komisije (ES) št. 865/2006, ki se nanaša na osnovanje matične skupine v skladu s predpisi in na način, ki ne škoduje preživetju te vrste v naravi, izpolnjen, upravičeni do tega, da preverijo izvor teh starševskih osebkov in na tej podlagi ocenijo, ali je bila matična skupina osnovana v skladu s pravili iz člena 54(2) te uredbe?

                  3.

                  Ali se pri ugotavljanju izpolnjevanja pogoja iz člena 54(2) Uredbe Komisije (ES) št. 865/2006, ki se nanaša na osnovanje matične skupine v skladu s predpisi in na način, ki ne škoduje preživetju te vrste v naravi, lahko upoštevajo druge okoliščine zadeve (zlasti dobrovernost pri prenosu osebkov in upravičeno pričakovanje, da bo mogoče trgovati z njihovimi morebitnimi potomci, po možnosti pa tudi manj omejujoče zakonske določbe, ki so v Češki republiki veljale pred pristopom k Evropski uniji)?

         (1)  UL 2006, L 166, str. 1.


title: Zadeva C-660/20: Predlog za sprejetje predhodne odločbe, ki ga je vložilo Bundesarbeitsgericht (Nemčija) 4. decembra 2020 – MK/Lufthansa CityLine GmbH

text:
               22.2.2021

               SL

               Uradni list Evropske unije

               C 62/17

      Predlog za sprejetje predhodne odločbe, ki ga je vložilo Bundesarbeitsgericht (Nemčija) 4. decembra 2020 – MK/Lufthansa CityLine GmbH
      (Zadeva C-660/20)
      (2021/C 62/21)
      Jezik postopka: nemščina

         Predložitveno sodišče

      Bundesarbeitsgericht

         Stranki v postopku v glavni stvari

         Tožeča stranka in vlagateljica revizije: MK

         Tožena stranka in nasprotna stranka v revizijskem postopku: Lufthansa CityLine GmbH

         Vprašanji za predhodno odločanje

                  1.

                  Ali so delavci, zaposleni s krajšim delovnim časom, v skladu z nacionalno zakonsko določbo obravnavani manj ugodno od primerljivih delavcev, zaposlenih s polnim delovnim časom, v smislu določbe 4, točka 1, Okvirnega sporazuma o delu s krajšim delovnim časom v Prilogi k Direktivi 97/81/ES (1), če ta zakonska določba dopušča, da je za dodatek delavcev, zaposlenih s krajšim, in delavcev, zaposlenih s polnim delovnim časom, postavljen enak pogoj, da morajo preseči enako število delovnih ur, in s tem omogoča, da se upošteva celotna plača, ne pa dodatek kot njen sestavni del?

                  2.

                  Če je odgovor na prvo vprašanje pritrdilen:
                  Ali je nacionalna zakonska določba, v skladu s katero je mogoče pravico do dodatka pogojevati s tem, da morajo tako delavci, zaposleni s krajšim delovnim časom, kot tudi tisti, zaposleni s polnim delovnim časom, preseči enako število delovnih ur, skladna z določbo 4, točka 1, in načelom pro rata temporis iz določbe 4, točka 2, Okvirnega sporazuma o delu s krajšim delovnim časom v Prilogi k Direktivi 97/81/ES, če je dodatek namenjen plačilu posebne delovne obremenitve?

         (1)  Direktiva Sveta 97/81/ES z dne 15. decembra 1997 o okvirnem sporazumu o delu s krajšim delovnim časom, sklenjenim med UNICE, CEEP in ETUC (UL, posebna izdaja v slovenščini: poglavje 5, zvezek 3, str. 267).


title: Zadeva C-687/20: Tožba, vložena 17. decembra 2020 – Evropska komisija/Portugalska republika

text:
               22.2.2021

               SL

               Uradni list Evropske unije

               C 62/18

      Tožba, vložena 17. decembra 2020 – Evropska komisija/Portugalska republika
      (Zadeva C-687/20)
      (2021/C 62/22)
      Jezik postopka: portugalščina

         Stranki

         Tožeča stranka: Evropska komisija (zastopnika: M. Noll-Ehlers, G. Braga da Cruz, agenta)

         Tožena stranka: Portugalska republika

         Predlogi

                  —

                  Ugotovi naj se, da Portugalska republika s tem, da ni izdelala kart hrupa glede petih glavnih cest, ni izpolnila obveznosti, ki jih ima na podlagi določb člena 7(2), prvi pododstavek, Direktive 2002/49/ES Evropskega parlamenta in Sveta z dne 25. junija 2002 o ocenjevanju in upravljanju okoljskega hrupa (1);

                  —

                  ugotovi naj se, da Portugalska republika s tem, da ni pripravila akcijskih načrtov za aglomeraciji Amadora in Porto, akcijskih načrtov za 236 glavnih cest in akcijskih načrtov za 55 glavnih železniških prog, ni izpolnila obveznosti, ki jih ima na podlagi določb člena 8(2) navedene direktive;

                  —

                  ugotovi naj se, da Portugalska republika s tem, da Komisiji ni poslala informacij iz strateških kart hrupa glede petih glavnih cest, in s tem, da Komisiji ni poslala povzetkov akcijskih načrtov za aglomeraciji Porto in Amadora ter za 236 glavnih cest in 55 glavnih železniških prog, ni izpolnila obveznosti, ki jih ima na podlagi določb člena 10(2) v povezavi s Prilogo VI k navedeni direktivi.

                  —

                  Portugalski republiki naj se naloži plačilo stroškov.

         Tožbeni razlogi in bistvene trditve

      Portugalski organi bi morali v skladu z Direktivo 2002/49/ES Evropskega parlamenta in Sveta z dne 25. junija 2002 o ocenjevanju in upravljanju okoljskega hrupa za namene tega postopka:

                  1)

                  Na prvem mestu, na podlagi člena 7(2), drugi pododstavek, Direktive 2002/49 Komisijo do 31. decembra 2008 obvestiti o vseh aglomeracijah ter vseh glavnih cestah in glavnih železniških progah na njihovem ozemlju.

                  2)

                  Na drugem mestu, na podlagi člena 7(2), prvi pododstavek, Direktive 2002/49 do 30. junija 2012 izdelati strateške karte hrupa za vse aglomeracije ter vse glavne ceste in glavne železniške proge, ki odražajo stanje v referenčnem letu 2011. Portugalski organi bi morali poleg tega Komisiji do 30. decembra 2012 poslati informacije o strateških kartah hrupa v skladu s členom 10(2) Direktive 2002/49 v povezavi s Prilogo VI k tej direktivi.

                  3)

                  Na tretjem mestu, portugalski organi bi morali v skladu s členom 8(2) Direktive 2002/49 do 18. julija 2013 pripraviti tudi akcijske načrte za vse aglomeracije ter za vse glavne ceste in glavne železniške proge na njihovem ozemlju. Portugalski organi bi morali poleg tega Komisiji do 18. januarja 2014 poslati povzetke teh akcijskih načrtov v skladu s členom 10(2) Direktive 2002/49 v povezavi s Prilogo VI k tej direktivi.

            Poudariti je treba, da zgoraj navedene obveznosti portugalskih organov tvorijo tri zaporedne faze, določene v direktivi, pri čemer druga in tretja faza temeljita na fazi, ki je pred njima.

         (1)  UL 2002, L 189, str. 12.


title: Zadeva C-690/20 P: Pritožba, ki so jo 18. decembra 2020 vložile Casino, Guichard-Perrachon in Achats Marchandises Casino zoper sodbo Splošnega sodišča (deveti razširjeni senat) z dne 5. oktobra 2020 v zadevi T-249/17, Casino, Guichard-Perrachon in AMC/Komisija

text:
               22.2.2021

               SL

               Uradni list Evropske unije

               C 62/19

      Pritožba, ki so jo 18. decembra 2020 vložile Casino, Guichard-Perrachon in Achats Marchandises Casino zoper sodbo Splošnega sodišča (deveti razširjeni senat) z dne 5. oktobra 2020 v zadevi T-249/17, Casino, Guichard-Perrachon in AMC/Komisija
      (Zadeva C-690/20 P)
      (2021/C 62/23)
      Jezik postopka: francoščina

         Stranke

         Pritožnice: Casino, Guichard-Perrachon, Achats Marchandises Casino (zastopniki: O. de Juvigny, A. Sunderland, I. Simic, G. Aubron, odvetniki)

         Drugi stranki v postopku: Evropska komisija, Svet Evropske unije

         Predlogi

                  —

                  Razveljaviti točko 2 izreka sodbe Splošnega sodišča z dne 5. oktobra 2020 v zadevi T-249/17;

                  —

                  ugoditi predlogom pritožnic na prvi stopnji in s tem Sklep Evropske komisije C(2017) 1054 z dne 9. februarja 2017 razglasiti za ničen na podlagi členov 263 in 277 PDEU;

                  —

                  Evropski komisiji naložiti plačilo stroškov postopka s to pritožbo in stroškov postopka pred Splošnim sodiščem.

         Pritožbeni razlogi in bistvene trditve

      Pritožnice trdijo, da se z izpodbijano sodbo krši:

                  1.

                  člen 7 Listine Evropske unije o temeljnih pravicah in zahteva varstva pred samovoljnimi posegi javne oblasti v zasebno sfero osebe, člen 19 Uredbe Sveta (ES) št. 1/2003 in člen 3 Uredbe Evropske komisije (ES) št. 773/2004, ker je Splošno sodišče razsodilo, (i) da te določbe Komisiji ne nalagajo, da zapiše ustne izjave dobaviteljev in (ii) da „povzetki“ teh razgovorov, ki so jih enostransko pripravile službe Komisije, pomenijo veljaven dokaz, da je ta imela na voljo indice, ki so utemeljevali sprejetje Sklepa Evropske komisije C(2017) 1054;

                  2.

                  člen 7 Listine Evropske unije o temeljnih pravicah in zahteva varstva pred samovoljnimi posegi javne oblasti v zasebno sfero osebe, ker je Splošno sodišče razsodilo, da temeljna pravica do nedotakljivosti stanovanja ne nalaga, da bi se s Sklepom Evropske komisije C(2017)1054:

                              (i)

                              izvajanje pooblastil Komisije za pregled časovno omejilo; in

                              (ii)

                              omejilo, na katere osebe in prostore se lahko nanaša pregled;

                  3.

                  člen 47 Listine Evropske unije o temeljnih pravicah, ker je Splošno sodišče razsodilo, da pravna ureditev, ki se uporablja za preglede Komisije, ustreza temeljni pravici do učinkovitega pravnega sredstva.


title: Zadeva C-693/20 P: Pritožba, ki jo je 21. decembra 2020 vložila Intermarché Casino Achats zoper sodbo Splošnega sodišča (deveti razširjeni senat) z dne 5. oktobra 2020 v zadevi T-254/17, Intermarché Casino Achats/Komisija

text:
               22.2.2021

               SL

               Uradni list Evropske unije

               C 62/20

      Pritožba, ki jo je 21. decembra 2020 vložila Intermarché Casino Achats zoper sodbo Splošnega sodišča (deveti razširjeni senat) z dne 5. oktobra 2020 v zadevi T-254/17, Intermarché Casino Achats/Komisija
      (Zadeva C-693/20 P)
      (2021/C 62/24)
      Jezik postopka: francoščina

         Stranke

         Pritožnica: Intermarché Casino Achats (zastopniki: Y. Utzschneider, J. Jourdan, C. Mussi, S. Eder, odvetniki)

         Drugi stranki v postopku: Evropska komisija, Svet Evropske unije

         Predlogi

      Pritožnica Sodišču predlaga, naj:

                  —

                  sodbo Splošnega sodišča z dne 5. oktobra 2020 v zadevi T-254/17 razveljavi v delu, v katerem je to sodišče delno zavrnilo tožbo družbe Intermarché Casino Achats za razglasitev ničnosti sklepa Komisije z dne 9. februarja 2017, ki je bil sprejet na podlagi člena 20(1) in (4) Uredbe št. 1/2003 (zadeva AT.40466 – Tute 1), in v delu, v katerem je tožeči stranki naložilo plačilo stroškov;

                  —

                  člen 1(a) sklepa Komisije z dne 9. februarja 2017 v navedeni zadevi AT.40466 razglasi za ničen;

                  —

                  Komisiji naloži plačilo vseh stroškov.

         Pritožbeni razlogi in bistvene trditve

      Pritožnica v okviru prvega tožbenega razloga trdi, da je Splošno sodišče napačno uporabilo pravo, ker je zavrnilo ugovor nezakonitosti člena 20(1) in (4) Uredbe št. 1/2003, ki temelji na tem, da ni ustreznih pravnih sredstev zoper potek inšpekcijskih pregledov, kar ni v skladu z zahtevo po učinkovitem pravnem sredstvu iz člena 47 Listine o temeljnih pravicah in iz sodne prakse Evropskega sodišča za človekove pravice.
      Pritožnica v okviru drugega pritožbenega razloga zatrjuje, da je Splošno sodišče napačno uporabilo pravo, ker je presodilo, da je bilo mogoče dokumente, ki jih je Komisija predložila za dokaz obstoja resnih indicev o kršitvi na dan inšpekcijskega pregleda, upoštevati brez upoštevanja formalnosti, ki jih nalagata Uredba št. 1/2003 in Uredba št. 773/2004. Zaradi te napake je Splošno sodišče napačno ugotovilo, da je Komisija imela resne indice o obstoju kršitve, navedene v členu 1(a) sklepa o pregledu. Splošno sodišče je torej s tem, da je zavrnilo razglasitev ničnosti člena 1(a) sklepa o pregledu, kršilo pravico do nedotakljivosti stanovanja iz člena 7 Listine o temeljnih pravicah.
      Pritožnica v okviru tretjega pritožbenega razloga trdi, da je Splošno sodišče napačno uporabilo pravo, ker je presodilo, da pravica do nedotakljivosti stanovanja iz člena 7 Listine o temeljnih pravicah ne nalaga, da bi morala biti v sklepu o pregledu določena časovna omejitev trajanja inšpekcijskega pregleda, in ker je iz tega razloga zavrnilo razglasitev ničnosti sklepa.


title: Zadeva C-725/20 P: Pritožba, ki so je 28. decembra 2020 vložili Maria Teresa Coppo Gavazzi in drugi zoper sodbo Splošnega sodišča (osmi senat) z dne 15. oktobra 2020 v združenih zadevah od T-389/19 do T-394/19, T-397/19, T-398/19, T-403/19, T-404/19, T-406/19, T-407/19, od T-409/19 do T-414/19, od T-416/19 do T-418/19, od T-420/19 do T-422/19, od T-425/19 do T-427/19, od T-429/19 do T-432/19, T-435/19, T-436/19, od T-438/19 do T-442/19, od T-444/19 do T-446/19, T-448/19, od T-450/19 do T-454/19, T-463/19 in T-465/19 Maria Teresa Coppo Gavazzi in drugi/Parlament

text:
               22.2.2021

               SL

               Uradni list Evropske unije

               C 62/21

      Pritožba, ki so je 28. decembra 2020 vložili Maria Teresa Coppo Gavazzi in drugi zoper sodbo Splošnega sodišča (osmi senat) z dne 15. oktobra 2020 v združenih zadevah od T-389/19 do T-394/19, T-397/19, T-398/19, T-403/19, T-404/19, T-406/19, T-407/19, od T-409/19 do T-414/19, od T-416/19 do T-418/19, od T-420/19 do T-422/19, od T-425/19 do T-427/19, od T-429/19 do T-432/19, T-435/19, T-436/19, od T-438/19 do T-442/19, od T-444/19 do T-446/19, T-448/19, od T-450/19 do T-454/19, T-463/19 in T-465/19 Maria Teresa Coppo Gavazzi in drugi/Parlament
      (Zadeva C-725/20 P)
      (2021/C 62/25)
      Jezik postopka: italijanščina

         Stranke

         Pritožniki: Maria Teresa Coppo Gavazzi, Cristiana Muscardini, Luigi Vinci, Agostino Mantovani, Anna Catasta, Vanda Novati, Francesco Enrico Speroni, Maria Di Meo, Giuseppe Di Lello Finuoli, Raffaele Lombardo, Olivier Dupuis, Leda Frittelli, Livio Filippi, Vincenzo Viola, Antonio Mussa, Mauro Nobilia, Sergio Camillo Segre, Stefano De Luca, Riccardo Ventre, Mirella Musoni, Francesco Iacono, Vito Bonsignore, Claudio Azzolini, Vincenzo Aita, Mario Mantovani, Vincenzo Mattina, Romano Maria La Russa, Giorgio Carollo, Fiammetta Cucurnia, v svojem imenu in kot dedinja Giulietta Chiese, Roberto Costanzo, Giorgio Gallenzi, kot dedič Giulia Cesara Gallenzija, Vitaliano Gemelli, Pasqualina Napoletano, Ida Panusa (zastopnik: M. Merola, avvocato)

         Druga stranka v postopku: Evropski parlament

         Predlogi

                  —

                  Razveljavitev izpodbijane sodbe;

                  —

                  vrnitev zadeve T-453/19, Panusa/Parlament Splošnemu sodišču, da o njej vsebinsko odloči;

                  —

                  razglasitev ničnosti izpodbijanih sklepov, ki se nanašajo na druge tožeče stranke;

                  —

                  naložitev stroškov postopka na obeh stopnjah Evropskemu parlamentu.

         Pritožbeni razlogi in bistvene trditve

            S prvim pritožbenim razlogom
          tožeče stranke navajajo napačno uporabo prava s tem, da je Splošno sodišče štelo, da izpodbijani sklepi, o katerih je odločalo, niso bili povezani s pravico do pokojnine in v zvezi s tem niso imeli nobenega vpliva, in je torej razsodilo, da so bili v skladu s splošnimi načeli in Listino Evropske unije o temeljnih pravicah. Napaka izhaja iz tega, da je abstraktno in samovoljno razlikovalo med pravico do pokojnine pravico do plačila dajatev. Z izpodbijanimi sklepi se je poseglo v samo pravico do pokojnine, s čimer je bila poleg predpisov iz Izvedbenih ukrepov za statut poslancev kršena tudi lastninska pravica; poleg tega so v nasprotju z načeli sorazmernosti, pravne varnosti in varstva legitimnih pričakovanj.

            Z drugim pritožbenim razlogom
          tožeče stranke navajajo večkratno napačno uporabo prava s strani Splošnega sodišča pri presoji postopkovnih razlogov za razglasitev ničnosti, ki so jih na prvi stopnji navedle tožeče stranke, ki so se nanašali zlasti na določitev pravilnega pravnega temelja izpodbijanih sklepov, pristojnost vodje oddelka, ki je akt sprejel in pomanjkljivo obrazložitev. Splošno sodišče bi moralo ugotoviti, da izpodbijani sklepi temeljijo na že razveljavljeni določbi in, glede na to, da se štejejo za ukrepe izrednega upravljanja, bi jih moralo sprejeti predsedstvo Evropskega parlamenta. Splošno sodišče je poleg tega pretirano razširilo možnost obrazložitve z napotitvijo. Obrazložitev namreč ni navedena v izpodbijanih sklepih temveč le v mnenju pravne službe Evropskega parlamenta, na katero v izpodbijanih sklepih in pripravljalnih aktih ni niti izrecnega sklicevanja.

            S tretjim pritožbenim razlogom
          tožeča stranka v zadevi T-453/19 navaja napačno uporabo prava pri razglasitvi nedopustnosti njene tožbe zaradi neobstoja pravnega interesa. Splošno sodišče namreč ni upoštevalo možnosti, da pokojninske dajatve, do katerih je upravičena tožeča stranka, temeljijo na drugačni pravni podlagi, ne glede na to, da je bilo to predmet razprave na obravnavi. Ker naj bi ta drugačna pravna podlaga tožeči stranki zagotavljala višje pokojninske dajatve, ni mogoče zanikati obstoja njenega pravnega interesa.


title: Zadeva C-728/19: Sklep predsednika Sodišča z dne 13. februarja 2020 (predlog za sprejetje predhodne odločbe High Court of Justice (Chancery Division) – Združeno kraljestvo) – Beverly Hills Teddy Bear Company/PMS International Group

text:
               22.2.2021

               SL

               Uradni list Evropske unije

               C 62/22

      Sklep predsednika Sodišča z dne 13. februarja 2020 (predlog za sprejetje predhodne odločbe High Court of Justice (Chancery Division) – Združeno kraljestvo) – Beverly Hills Teddy Bear Company/PMS International Group
      (Zadeva C-728/19) (1)

      (2021/C 62/26)
      Jezik postopka: angleščina
      Predsednik Sodišča je odredil izbris zadeve.

         (1)  UL C 423, 16.12.2019.


title: Združeni zadevi T-236/17 in T-596/17: Sodba Splošnega sodišča z dne 16. decembra 2020 – Balti Gaas/Komisija in INEA (Finančna pomoč v okviru instrumenta za povezovanje Evrope za obdobje 2014–2020 – Področje vseevropske energetske infrastrukture – Razpisi za zbiranje predlogov – Tožba zaradi nedelovanja – Neobstoj poziva k ukrepanju – Nedopustnost – Ničnostna tožba – Akt, ki ga ni mogoče izpodbijati – Pripravljalni akt – Delna nedopustnost – Sklep o zavrnitvi predloga – Očitne napake pri presoji – Obveznost obrazložitve – Pristojnost Komisije)

text:
               22.2.2021

               SL

               Uradni list Evropske unije

               C 62/23

      Sodba Splošnega sodišča z dne 16. decembra 2020 – Balti Gaas/Komisija in INEA
      (Združeni zadevi T-236/17 in T-596/17) (1)

      (Finančna pomoč v okviru instrumenta za povezovanje Evrope za obdobje 2014–2020 - Področje vseevropske energetske infrastrukture - Razpisi za zbiranje predlogov - Tožba zaradi nedelovanja - Neobstoj poziva k ukrepanju - Nedopustnost - Ničnostna tožba - Akt, ki ga ni mogoče izpodbijati - Pripravljalni akt - Delna nedopustnost - Sklep o zavrnitvi predloga - Očitne napake pri presoji - Obveznost obrazložitve - Pristojnost Komisije)
      (2021/C 62/27)
      Jezik postopka: angleščina

         Stranke

         Tožeča stranka: Balti Gaas OÜ (Talin, Estonija) (zastopnik: E. Tamm, odvetnik)

         Toženi stranki: Evropska komisija (zastopnika: O. Beynet in Y. Marinova, agenta), Izvajalska agencija za inovacije in omrežja (zastopnika: I. Ramallo in L. Di Paolo, agenta)

         Intervenientka v podporo tožeče stranke: Republika Estonija (zastopnik: N. Grünberg, agent)

         Predmet

      Predlog na podlagi člena 263 PDEU za razglasitev ničnosti sklepa, domnevno vsebovanega v dopisu INEA z dne 17. februarja 2017 glede predloga tožeče stranke v odgovor na drugi razpis za zbiranje predlogov za leto 2016, v okviru Instrumenta za povezovanje Evrope (IPE), na podlagi večletnega delovnega programa, sprejetega v okviru Izvedbenega sklepa Komisije C(2016) 1587 final z dne 17. marca 2016, o spremembi Izvedbenega sklepa Komisije C(2014) 2080 o ustanovitvi večletnega delovnega programa za dodelitev finančne pomoči na področju vseevropske energetske infrastrukture iz naslova IPE za obdobje 2014-2020 (zadeva T-236/17), in, po drugi strani, primarno, predlog na podlagi člena 265 PDEU za ugotovitev, da je Komisija nezakonito opustila sprejetje obrazloženega sklepa v zvezi z navedenim predlogom tožeče stranke, in, podredno, predlog za razglasitev ničnosti Izvedbenega sklepa Komisije C(2017) 1593 final z dne 14. marca 2017 o izbiri in dodelitvi subvencij za ukrepe, ki prispevajo k projektom skupnega interesa iz naslova IPE na področju vseevropske energetske infrastrukture (zadeva T-596/17).

         Izrek

                  1.

                  Tožbi se zavrneta.

                  2.

                  Izvajalska agencija za inovacije in omrežja (INEA) nosi svoje stroške ter stroške družbe Balti Gaas OÜ v zadevi T-236/17, pri čemer se Evropski komisiji naloži plačilo lastnih stroškov v tej zadevi.

                  3.

                  Družba Balti Gaas nosi svoje stroške in stroške Komisije v zadevi T-596/17.

                  4.

                  Republika Estonija nosi svoje stroške.

         (1)  UL C 221, 10.7.2017.


title: Zadeva T-442/17 RENV: Sodba Splošnega sodišča z dne 16. decembra 2020 – RN/Komisija (Javni uslužbenci – Uradniki – Preživeli zakonec – Družinska pokojnina – Člena 18 in 20 Priloge VIII h Kadrovskim predpisom – Pogoji za upravičenost – Trajanje zakonske zveze – Ugovor nezakonitosti – Enako obravnavanje – Načelo prepovedi diskriminacije zaradi starosti – Sorazmernost – Pojem „zakonec“)

text:
               22.2.2021

               SL

               Uradni list Evropske unije

               C 62/24

      Sodba Splošnega sodišča z dne 16. decembra 2020 – RN/Komisija
      (Zadeva T-442/17 RENV) (1)

      (Javni uslužbenci - Uradniki - Preživeli zakonec - Družinska pokojnina - Člena 18 in 20 Priloge VIII h Kadrovskim predpisom - Pogoji za upravičenost - Trajanje zakonske zveze - Ugovor nezakonitosti - Enako obravnavanje - Načelo prepovedi diskriminacije zaradi starosti - Sorazmernost - Pojem „zakonec“)
      (2021/C 62/28)
      Jezik postopka: francoščina

         Stranke

         Tožeča stranka: RN (zastopnik: F. Moyse, odvetnik)

         Tožena stranka: Evropska komisija (zastopnika: G. Gattinara in B. Mongin, agenta)

         Intervenient v podporo tožene stranke: Evropski parlament (zastopnika: M. Ecker in E. Taneva, agenta)

         Predmet

      Predlog na podlagi člena 270 PDEU za razglasitev ničnosti odločbe Komisije z dne 24. septembra 2014 o zavrnitvi prošnje tožeče stranke za dodelitev družinske pokojnine.

         Izrek

                  1.

                  Odločba Evropske komisije z dne 24. septembra 2014 o zavrnitvi prošnje RN za dodelitev družinske pokojnine se razglasi za nično.

                  2.

                  Komisija nosi svoje stroške ter stroške RN v zadevi F-104/15 in v tem postopku po vrnitvi zadeve v razsojanje.

                  3.

                  Komisija in RN nosita vsaka svoje stroške v postopku v zadevi T-695/16 P.

                  4.

                  Evropski parlament nosi svoje stroške v zadevi F-104/15 in v tem postopku po vrnitvi zadeve v razsojanje.

         (1)  UL C 302, 14.9.2015.


title: Zadeva T-93/18: Sodba Splošnega sodišča z dne 16. decembra 2020 – International Skating Union/Komisija (Konkurenca – Podjetniško združenje – Tekmovanja v hitrostnem drsanju – Sklep o ugotovitvi kršitve člena 101 PDEU – Pravilnik športne zveze – Uskladitev konkurenčnega prava in posebnosti športa – Športne stave – Mednarodno športno razsodišče – Smernice o načinu določanja glob – Ozemeljsko področje uporabe člena 101 PDEU – Omejevanje konkurence zaradi cilja – Korektivni ukrepi)

text:
               22.2.2021

               SL

               Uradni list Evropske unije

               C 62/24

      Sodba Splošnega sodišča z dne 16. decembra 2020 – International Skating Union/Komisija
      (Zadeva T-93/18) (1)

      (Konkurenca - Podjetniško združenje - Tekmovanja v hitrostnem drsanju - Sklep o ugotovitvi kršitve člena 101 PDEU - Pravilnik športne zveze - Uskladitev konkurenčnega prava in posebnosti športa - Športne stave - Mednarodno športno razsodišče - Smernice o načinu določanja glob - Ozemeljsko področje uporabe člena 101 PDEU - Omejevanje konkurence zaradi cilja - Korektivni ukrepi)
      (2021/C 62/29)
      Jezik postopka: angleščina

         Stranke

         Tožeča stranka: International Skating Union (Lausanne, Švica) (zastopnik: J.-F. Bellis, odvetnik)

         Tožena stranka: Evropska komisija (zastopniki: H. van Vliet, G. Meessen in F. van Schaik, agenti)

         Intervenienti v podporo tožene stranke: Mark Jan Hendrik Tuitert (Hoogmade, Nizozemska), Niels Kerstholt (Zeist, Nizozemska), European Elite Athletes Association (Amsterdam, Nizozemska) (zastopnika: B. Braeken in J. Versteeg, odvetnika)

         Predmet

      Tožba na podlagi člena 263 PDEU za razglasitev ničnosti Sklepa Komisije C(2017) 8230 final z dne 8. decembra 2017 v zvezi s postopkom na podlagi člena 101 PDEU in člena 53 Sporazuma EGS (Zadeva AT.40208 – Pravila Mednarodne drsalne zveze o upravičenosti)

         Izrek

                  1.

                  Člena 2 in 4 Sklepa Komisije C(2017) 8230 final z dne 8. decembra 2017 v zvezi s postopkom na podlagi člena 101 PDEU in člena 53 Sporazuma EGP (Zadeva AT.40208 – Pravila Mednarodne drsalne zveze o upravičenosti) se razglasita za nična v delu, v katerem se Komisija s tem, da je International Skating Union naložila odpravo ugotovljene kršitve, sicer ji bo naložena periodična denarna kazen, nanaša na pravilnik o arbitraži in v primeru ohranitve predhodnega sistema odobritve zahteva spremembo navedenega pravilnika.

                  2.

                  V preostalem se tožba zavrne.

                  3.

                  International Skating Union in Evropska komisija nosita svoje stroške.

                  4.

                  European Elite Athletes Association, Jan Hendrik Tuitert in Niels Kersholt nosijo svoje stroške.

         (1)  UL C 142, 23.4.2018.


title: Zadeva T-515/18: Sodba Splošnega sodišča z dne 16. decembra 2020 – Fakro/Komisija (Konkurenca – Zloraba prevladujočega položaja – Trg strešnih oken in obrob – Sklep o zavrnitvi pritožbe – Člen 7 Uredbe (ES) št 773/2004 – Dostop do spisa – Načelo dobrega upravljanja – Razumni rok – Očitna napaka pri presoji – Obveznost obrazložitve – Neobstoj interesa Unije – Verjetnost, da se lahko dokaže obstoj kršitve – Predatorske cene – „Bojne znamke“ – Popusti – Izključnost)

text:
               22.2.2021

               SL

               Uradni list Evropske unije

               C 62/25

      Sodba Splošnega sodišča z dne 16. decembra 2020 – Fakro/Komisija
      (Zadeva T-515/18) (1)

      (Konkurenca - Zloraba prevladujočega položaja - Trg strešnih oken in obrob - Sklep o zavrnitvi pritožbe - Člen 7 Uredbe (ES) št 773/2004 - Dostop do spisa - Načelo dobrega upravljanja - Razumni rok - Očitna napaka pri presoji - Obveznost obrazložitve - Neobstoj interesa Unije - Verjetnost, da se lahko dokaže obstoj kršitve - Predatorske cene - „Bojne znamke“ - Popusti - Izključnost)
      (2021/C 62/30)
      Jezik postopka: poljščina

         Stranke

         Tožeča stranka: Fakro sp. z o.o. (Nowy Sącz, Poljska) (zastopniki: A. Radkowiak-Macuda in Z. Kiedacz, odvetnika)

         Tožena stranka: Evropska komisija (zastopniki: M. Farley, I. Rogalski in J. Szczodrowski, agenti)

         Intervenientka v podporo tožeče stranke: Republika Poljska (zastopniki: B. Majczyna, M. Wiącek in M. Rzotkiewicz, agenti)

         Predmet

      Predlog na podlagi člena 263 PDEU za razglasitev ničnosti Sklepa Komisije C(2018) 3864 final z dne 14. junija 2018, s katerim je bila zavrnjena pritožba, ki jo je tožeča stranka vložila v zvezi z domnevnimi kršitvami člena 102 PDEU na trgu strešnih oken in obrob (zadeva AT.40026 – Velux).

         Izrek

                  1.

                  tožba se zavrne.

                  2.

                  Družba Fakro sp. z o.o., Evropska komisija in Republika Poljska nosijo svoje stroške.

         (1)  UL C 427, 26.11.2018.


title: Zadeva T-541/18: Sodba Splošnega sodišča z dne 16. decembra 2020 – Changmao Biochemical Engineering/Komisija (Damping – Uvoz vinske kisline s poreklom iz Kitajske – Podaljšanje dokončne protidampinške dajatve – Določitev normalne vrednosti – Protokolu o pristopu Kitajske k STO – Metodologija primerljive države – Člen 2(7) in člen 11(2) Uredbe (EU) 2016/1036 – Ranljivost industrije Unije – Verjetnost ponovitve škode – Pravica do obrambe – Obveznost obrazložitve)

text:
               22.2.2021

               SL

               Uradni list Evropske unije

               C 62/26

      Sodba Splošnega sodišča z dne 16. decembra 2020 – Changmao Biochemical Engineering/Komisija
      (Zadeva T-541/18) (1)

      (Damping - Uvoz vinske kisline s poreklom iz Kitajske - Podaljšanje dokončne protidampinške dajatve - Določitev normalne vrednosti - Protokolu o pristopu Kitajske k STO - Metodologija primerljive države - Člen 2(7) in člen 11(2) Uredbe (EU) 2016/1036 - Ranljivost industrije Unije - Verjetnost ponovitve škode - Pravica do obrambe - Obveznost obrazložitve)
      (2021/C 62/31)
      Jezik postopka: angleščina

         Stranke

         Tožeča stranka: Changmao Biochemical Engineering Co. Ltd (Changzhou, Kitajska) (zastopnika: K. Adamantopoulos in P. Billiet, odvetnika)

         Tožena stranka: Evropska komisija (zastopnika: A. Demeneix in M. França, agenta)

         Intervenientke v podporo tožene stranke: Distillerie Bonollo SpA (Formigine, Italija), Industria Chimica Valenzana (ICV) SpA (Borgoricco, Italija), Caviro Distillerie Srl (Faenza, Italija) (zastopnik: R. MacLean, solicitor)

         Predmet

      Predlog na podlagi člena 263 TFUE za razglasitev ničnosti Izvedbene uredbe Komisije (EU) 2018/921 z dne 28. junija 2018 o uvedbi dokončne protidampinške dajatve na uvoz vinske kisline s poreklom iz Ljudske republike Kitajske po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta (UL 2018, L 164, str. 14).

         Izrek

                  1.

                  Tožba se zavrne.

                  2.

                  Družbi Changmao Biochemical Engineering Co. Ltd se naloži plačilo stroškov.

         (1)  UL C 408, 12.11.2018.


title: Zadeva T-315/19: Sodba Splošnega sodišča z dne 16. decembra 2020 – BT/Komisija (Javni uslužbenci – Uradniki – Preživeli zakonec – Vdovska pokojnina – Člena 18 in 20 Priloge VIII h Kadrovskim predpisom – Pogoji za upravičenost – Trajanje zakonske zveze – Ugovor nezakonitosti – Enako obravnavanje – Načelo prepovedi diskriminacije na podlagi starosti – Sorazmernost)

text:
               22.2.2021

               SL

               Uradni list Evropske unije

               C 62/27

      Sodba Splošnega sodišča z dne 16. decembra 2020 – BT/Komisija
      (Zadeva T-315/19) (1)

      (Javni uslužbenci - Uradniki - Preživeli zakonec - Vdovska pokojnina - Člena 18 in 20 Priloge VIII h Kadrovskim predpisom - Pogoji za upravičenost - Trajanje zakonske zveze - Ugovor nezakonitosti - Enako obravnavanje - Načelo prepovedi diskriminacije na podlagi starosti - Sorazmernost)
      (2021/C 62/33)
      Jezik postopka: francoščina

         Stranke

         Tožeča stranka: BT (zastopnik: J.-N. Louis, odvetnik)

         Tožena stranka: Evropska komisija (zastopnik: B. Mongin, agent)

         Intervenientka v podporo tožeče stranke: Association internationale des anciens de l’Union européenne (AIACE Internationale) (zastopnik: J. Van Rossum, odvetnik)

         Intervenienta v podporo tožene stranke: Evropski parlament (zastopnika: J. Van Pottelberge in J. Steele, agenta), Svet Evropske unije (zastopnika: M. Bauer in R. Meyer, agenta)

         Predmet

      Predlog na podlagi člena 270 PDEU za razglasitev ničnosti odločbe Komisije z dne 20. julija 2018 o zavrnitvi zahteve za dodelitev vdovske pokojnine tožeči stranki.

         Izrek

                  1.

                  Odločba Evropske komisije z dne 20. julija 2018 o zavrnitvi zahteve za dodelitev vdovske pokojnine BT se razglasi za nično.

                  2.

                  Komisija nosi svoje stroške in stroške BT.

                  3.

                  Evropski parlament in Svet Evropske unije nosita svoje stroške.

                  4.

                  Association internationale des anciens de l’Union européenne (AIACE Internationale) nosi svoje stroške.

         (1)  UL C 246, 22.7.2019.


title: Zadeva T-521/19: Sodba Splošnega sodišča z dne 16. decembra 2020 – Haswani/Svet (Skupna zunanja in varnostna politika – Omejevalni ukrepi proti Siriji – Zamrznitev sredstev – Pravnomočnost – Rok za vložitev tožbe – Obveznost obrazložitve – Napaka pri presoji – Sorazmernost)

text:
               22.2.2021

               SL

               Uradni list Evropske unije

               C 62/28

      Sodba Splošnega sodišča z dne 16. decembra 2020 – Haswani/Svet
      (Zadeva T-521/19) (1)

      (Skupna zunanja in varnostna politika - Omejevalni ukrepi proti Siriji - Zamrznitev sredstev - Pravnomočnost - Rok za vložitev tožbe - Obveznost obrazložitve - Napaka pri presoji - Sorazmernost)
      (2021/C 62/34)
      Jezik postopka: francoščina

         Stranki

         Tožeča stranka: George Haswani (Yabroud, Sirija) (zastopnik: G. Karouni, odvetnik)

         Tožena stranka: Svet Evropske unije (zastopnika: A. Limonet in V. Piessevaux, agenta)

         Predmet

      Na eni strani se predlog, ki temelji na členu 263 PDEU, nanaša na razglasitev ničnosti Sklepa Sveta (SZVP) 2016/850 z dne 27. maja 2016 o spremembi Sklepa 2013/255/SZVP o omejevalnih ukrepih proti Siriji (UL 2016, L 141, str. 125), Izvedbene uredbe Sveta (EU) 2016/840 z dne 27. maja 2016 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2016, L 141, str. 30), Sklepa Sveta (SZVP) 2017/917 z dne 29. maja 2017 o spremembi Sklepa 2013/255/SZVP o omejevalnih ukrepih proti Siriji (UL 2017, L 139, str. 62), Izvedbene uredbe Sveta (EU) 2017/907 z dne 29. maja 2017 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2017, L 139, str. 15), Izvedbenega Sklepa Sveta (SZVP) 2017/1245 z dne 10. julija 2017 o izvajanju Sklepa 2013/255/SZVP o omejevalnih ukrepih proti Siriji (UL 2017, L 178, str. 13), Izvedbene uredbe Sveta (EU) 2017/1241 z dne 10. julija 2017 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2017, L 178, str. 1), Sklepa Sveta (SZVP) 2018/778 z dne 28. maja 2018 o spremembi Sklepa 2013/255/SZVP o omejevalnih ukrepih proti Siriji (UL 2018, L 131, str. 16), Izvedbene uredbe Sveta (EU) 2018/774 z dne 28. maja 2018 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2018, L 131, str. 1), Sklepa Sveta (SZVP) 2019/806 z dne 17. maja 2019 o spremembi Sklepa 2013/255/SZVP o omejevalnih ukrepih proti Siriji (UL 2019, L 132, str. 36), Izvedbena uredba Sveta (EU) 2019/798 z dne 17. maja 2019 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2019, L 132, str. 1), Sklepa Sveta (SZVP) 2020/719 z dne 28. maja 2020 o spremembi Sklepa 2013/255/SZVP o omejevalnih ukrepih proti Siriji (UL 2020, L 168, str. 66), in Izvedbene uredbe Sveta (EU) 2020/716 z dne 28. maja 2020 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2020, L 168, str. 1), v delu, v katerem se ti akti nanašajo na tožečo stranko, na drugi strani pa se predlog, ki temelji na členu 268 PDEU, nanaša na zahtevek za povrnitev škode, ki naj bi nastala zaradi teh aktov.

         Izrek

                  1.

                  Tožba se zavrne.

                  2.

                  Georgeju Haswaniju se naloži plačilo stroškov.

         (1)  UL C 305, 9.9.2019.


title: Zadeva T-3/20: Sodba Splošnega sodišča z dne 16. decembra 2020 – Forbo Financial Services/EUIPO – Windmöller (Canoleum) (Znamka Evropske unije – Postopek z ugovorom – Prijava besedne znamke Evropske unije Canoleum – Prejšnja mednarodna besedna znamka MARMOLEUM – Relativni razlog za zavrnitev – Prepozna vložitev izjave, v kateri so navedeni razlogi za pritožbo – Nedopustnost pritožbe pred odborom za pritožbe – Zahteva za vrnitev v prejšnje stanje – Nenadna bolezen odvetnika, ki zastopa tožečo stranko – Dolžnost skrbnega ravnanja – Dokazna vrednost svečane izjave, ki jo je podal odvetnik)

text:
               22.2.2021

               SL

               Uradni list Evropske unije

               C 62/29

      Sodba Splošnega sodišča z dne 16. decembra 2020 – Forbo Financial Services/EUIPO – Windmöller (Canoleum)
      (Zadeva T-3/20) (1)

      (Znamka Evropske unije - Postopek z ugovorom - Prijava besedne znamke Evropske unije Canoleum - Prejšnja mednarodna besedna znamka MARMOLEUM - Relativni razlog za zavrnitev - Prepozna vložitev izjave, v kateri so navedeni razlogi za pritožbo - Nedopustnost pritožbe pred odborom za pritožbe - Zahteva za vrnitev v prejšnje stanje - Nenadna bolezen odvetnika, ki zastopa tožečo stranko - Dolžnost skrbnega ravnanja - Dokazna vrednost svečane izjave, ki jo je podal odvetnik)
      (2021/C 62/35)
      Jezik postopka: nemščina

         Stranke

         Tožeča stranka: Forbo Financial Services AG (Baar, Švica) (zastopnik: S. Fröhlich, odvetnik)

         Tožena stranka: Urad Evropske unije za intelektualno lastnino (zastopnik: M. Fischer, agent)

         Druga stranka v postopku pred odborom za pritožbe pri EUIPO: Windmöller GmbH (Augustdorf, Nemčija)

         Predmet

      Tožba zoper odločbo drugega odbora za pritožbe pri EUIPO z dne 9. oktobra 2019 (zadeva R 773/2019 2), v zvezi s postopkom z ugovorom med družbama Forbo Financial Services in Windmöller.

         Izrek

                  1.

                  Odločba drugega odbora za pritožbe pri Uradu Evropske unije za intelektualno lastnino (EUIPO) z dne 9. oktobra 2019 (zadeva R 773/2019-2) se razveljavi.

                  2.

                  EUIPO se naloži plačilo stroškov.

         (1)  UL C 77, 9.3.2020.


title: Zadeva T-118/20: Sodba Splošnega sodišča z dne 16. decembra 2020 – Voco/EUIPO (Oblika embalaže) (Znamka Evropske unije – Prijava tridimenzionalne znamke Evropske unije – Oblika embalaže – Absolutni razlog za zavrnitev – Neobstoj razlikovalnega učinka – Člen 7(1)(b) Uredbe (EU) 2017/1001)

text:
               22.2.2021

               SL

               Uradni list Evropske unije

               C 62/30

      Sodba Splošnega sodišča z dne 16. decembra 2020 – Voco/EUIPO (Oblika embalaže)
      (Zadeva T-118/20) (1)

      (Znamka Evropske unije - Prijava tridimenzionalne znamke Evropske unije - Oblika embalaže - Absolutni razlog za zavrnitev - Neobstoj razlikovalnega učinka - Člen 7(1)(b) Uredbe (EU) 2017/1001)
      (2021/C 62/36)
      Jezik postopka: nemščina

         Stranki

         Tožeča stranka: Voco GmbH (Cuxhaven, Nemčija) (zastopnika: C. Spintig in S. Pietzcker, odvetnika)

         Tožena stranka: Urad Evropske unije za intelektualno lastnino (zastopnika: R. Cottrell in A. Söder, agenta)

         Predmet

      Tožba zoper odločbo petega odbora za pritožbe pri EUIPO z dne 4. decembra 2019 (zadeva R 978/2019-5) v zvezi z zahtevo za registracijo tridimenzionalnega znaka, ki je oblika embalaže, kot znamke Evropske unije.

         Izrek

                  1.

                  Odločba petega odbora za pritožbe pri Uradu Evropske unije za intelektualno lastnino (EUIPO) z dne 4. decembra 2019 (zadeva R 978/2019-5) se razveljavi.

                  2.

                  EUIPO se naloži plačilo stroškov.

         (1)  UL C 129, 20.4.2020.


title: Zadeva T-146/16: Sklep Splošnega sodišča z dne 18. decembra 2020 – Vereniging tot Behoud van Natuurmonumenten in Nederland in drugi/Komisija (Državne pomoči – Razglasitev ničnosti izpodbijanega akta – Prenehanje obstoja predmeta spora – Ustavitev postopka)

text:
               22.2.2021

               SL

               Uradni list Evropske unije

               C 62/30

      Sklep Splošnega sodišča z dne 18. decembra 2020 – Vereniging tot Behoud van Natuurmonumenten in Nederland in drugi/Komisija
      (Zadeva T-146/16) (1)

      (Državne pomoči - Razglasitev ničnosti izpodbijanega akta - Prenehanje obstoja predmeta spora - Ustavitev postopka)
      (2021/C 62/37)
      Jezik postopka: nizozemščina

         Stranke

         Tožeče stranke: Vereniging tot Behoud van Natuurmonumenten in Nederland („s-Graveland“ Nizozemska) in 12 drugih tožečih strank, katerih imena so v prilogi k sklepu (zastopnika: P. Kuypers in M. de Wit, odvetnika)

         Tožena stranka: Evropska komisija (zastopnika: P.-J. Loewenthal in S. Noë, agenta)

         Intervenientka v podporo tožečih strank: Kraljevina Nizozemska (zastopniki: M. Bulterman, J. Langer in M. Noort, agenti)

         Predmet

      Predlog na podlagi člena 263 PDEU za razglasitev ničnosti Sklepa C(2015) 5929 final Komisije z dne 2. septembra 2015 v zvezi z državno pomočjo SA.27301 (2015/NN) – Nizozemska, ki se nanaša na subvencionirano pridobitev ali brezplačno dajanje na razpolago naravnih območij in katerega povzetek je bil objavljen v Uradnem listu Evropske unije (UL 2016, C 9, str. 1).

         Izrek

                  1.

                  Postopek s to tožbo se ustavi.

                  2.

                  Postopek s predlogom za intervencijo Vereniging Gelijkberechtiging Grondbezitters in drugih vložnikov predloga za intervencijo, katerih imena so v prilogi II, se ustavi;

                  3.

                  Vsaka stranka nosi svoje stroške;

                  4.

                  Vereniging Gelijkberechtiging Grondbezitters in drugi vložniki predloga za intervencijo, katerih imena so v prilogi II, nosijo stroške v zvezi s svojim predlogom za intervencijo.

         (1)  UL C 191, 30.5.2016.


title: Zadeva T-568/19: Sklep Splošnega sodišča z dne 18. decembra 2020 – Micreos Food Safety/Komisija (Ničnostna tožba – Javno zdravje – Uredba (ES) št. 853/2004 – Proizvod na osnovi faga, ki se uporablja za zmanjšanje prisotnosti patogene bakterije Listeria monocytogenes v hrani živalskega izvora za takojšnje uživanje – Zavrnitev vloge za priznanje Listex™ P100 kot razkužila v hrani živalskega izvora za takojšnje uživanje – Akt, zoper katerega ni pravnega sredstva – Akt, katerega namen ni ustvariti zavezujočih pravnih učinkov – Izključno potrditveni akt – Informativni akt – Nedopustnost)

text:
               22.2.2021

               SL

               Uradni list Evropske unije

               C 62/31

      Sklep Splošnega sodišča z dne 18. decembra 2020 – Micreos Food Safety/Komisija
      (Zadeva T-568/19) (1)

      (Ničnostna tožba - Javno zdravje - Uredba (ES) št. 853/2004 - Proizvod na osnovi faga, ki se uporablja za zmanjšanje prisotnosti patogene bakterije Listeria monocytogenes v hrani živalskega izvora za takojšnje uživanje - Zavrnitev vloge za priznanje Listex™ P100 kot razkužila v hrani živalskega izvora za takojšnje uživanje - Akt, zoper katerega ni pravnega sredstva - Akt, katerega namen ni ustvariti zavezujočih pravnih učinkov - Izključno potrditveni akt - Informativni akt - Nedopustnost)
      (2021/C 62/38)
      Jezik postopka: angleščina

         Stranki

         Tožeča stranka: Micreos Food Safety BV (Wageningue, Nizozemska) (zastopnik: S. Pappas, odvetnik)

         Tožena stranka: Evropska komisija (zastopniki: B. Eggers, W. Farrell in I. Galindo Martín, agenti)

         Predmet

      Predlog na podlagi člena 263 PDEU za razglasitev ničnosti domnevnih sklepov Komisije z dne 17. junija 2019, s katerimi naj bi ta, prvič, zavrnila prvotno vlogo tožeče stranke za priznanje proizvoda Listex™ P100 kot razkužila v hrani živalskega izvora za takojšnje uživanje oziroma navedeno vlogo ponovno preučila, drugič, zavrnila njen podredni predlog, naj ta proizvod šteje za nerakužilno pomožno tehnološko sredstvo, in tretjič, prepovedala dajanje navedenega proizvoda na trg v Evropski uniji kot pomožnega tehnološkega sredstva za to hrano.

         Izrek

                  1.

                  Tožba se zavrže kot nedopustna.

                  2.

                  Micreos Food Safety BV se naloži plačilo stroškov, vključno s stroški postopka za izdajo začasne odredbe.

         (1)  UL C 372, 4.11.2019.


title: Zadeva T-872/19: Sklep Splošnega sodišča z dne 17. decembra 2020 – IM/EIB (Odškodninska tožba – Pravo institucij – Delovno mesto generalnega direktorja EIF – Objava prostega delovnega mesta – Zavrnitev kandidature tožeče stranke – Neobstoj samostojnosti pravnih sredstev – Rok za vložitev pravnega sredstva – Nedopustnost)

text:
               22.2.2021

               SL

               Uradni list Evropske unije

               C 62/32

      Sklep Splošnega sodišča z dne 17. decembra 2020 – IM/EIB
      (Zadeva T-872/19) (1)

      (Odškodninska tožba - Pravo institucij - Delovno mesto generalnega direktorja EIF - Objava prostega delovnega mesta - Zavrnitev kandidature tožeče stranke - Neobstoj samostojnosti pravnih sredstev - Rok za vložitev pravnega sredstva - Nedopustnost)
      (2021/C 62/39)
      Jezik postopka: francoščina

         Stranki

         Tožeča stranka: IM (zastopnik: D. Giabbani, odvetnik)

         Tožena stranka: Evropska investicijska banka (zastopniki: T. Gilliams, G. Faedo in M. Loizou, agenti, skupaj z J. Currall in B. Wägenbaur, odvetnikoma)

         Predmet

      Predlog na podlagi člena 268 PDEU za povračilo škode, ki naj bi tožeči stranki nastala zaradi odločb z dne 3. in 9. oktobra 2019, s katerima je EIB zavrnila njeno kandidaturo za delovno mesto generalnega direktorja Evropskega investicijskega sklada (EIF).

         Izrek

                  1.

                  Tožba se zavrže kot nedopustna.

                  2.

                  IM se naloži plačilo stroškov.

         (1)  UL C 68, 2.3.2020.


title: Zadeva T-37/20: Sklep Splošnega sodišča z dne 17. decembra 2020 – Združeno kraljestvo/Komisija (Ničnostna tožba – EKJS in EKSRP – Rok za vložitev tožbe – Začetek teka – Obvestitev in objava – Neobstoj opravičljive zmote – Zamuda – Nedopustnost)

text:
               22.2.2021

               SL

               Uradni list Evropske unije

               C 62/32

      Sklep Splošnega sodišča z dne 17. decembra 2020 – Združeno kraljestvo/Komisija
      (Zadeva T-37/20) (1)

      (Ničnostna tožba - EKJS in EKSRP - Rok za vložitev tožbe - Začetek teka - Obvestitev in objava - Neobstoj opravičljive zmote - Zamuda - Nedopustnost)
      (2021/C 62/40)
      Jezik postopka: angleščina

         Stranki

         Tožeča stranka: Združeno kraljestvo Velika Britanija in Severna Irska (zastopnika: S. Brandon, agent, skupaj s T. Buleyem, barrister)

         Tožena stranka: Evropska komisija (zastopnika: J. Aquilina in A. Sauka, agenta)

         Predmet

      Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2019/1835 z dne 30. oktobra 2019 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2019, L 279, str. 98) v delu, v katerem se nanaša na nekatere odhodke Združenega kraljestva.

         Izrek

                  1.

                  Tožba se zavrže.

                  2.

                  Postopek v zvezi s predlogoma za intervencijo Češke republike in Francoske republike se ustavi.

                  3.

                  Združeno kraljestvo Velika Britanija in Severna Irska nosi svoje stroške in stroške Evropske komisije.

                  4.

                  Češka republika in Francoska republika nosita vsaka svoje stroške v zvezi z njunima predlogoma za intervencijo.

         (1)  UL C 95, 23.3.2020.


title: Zadeva T-80/20: Sklep Splošnega sodišča z dne 17. decembra 2020 – IM/EIB in EIF (Ničnostna tožba – Pravo institucij – Delovno mesto generalnega direktorja EIF – Zavrnitev kandidature tožeče stranke – Imenovanje drugega kandidata – Neobstoj pravnega interesa – Nedopustnost)

text:
               22.2.2021

               SL

               Uradni list Evropske unije

               C 62/33

      Sklep Splošnega sodišča z dne 17. decembra 2020 – IM/EIB in EIF
      (Zadeva T-80/20) (1)

      (Ničnostna tožba - Pravo institucij - Delovno mesto generalnega direktorja EIF - Zavrnitev kandidature tožeče stranke - Imenovanje drugega kandidata - Neobstoj pravnega interesa - Nedopustnost)
      (2021/C 62/41)
      Jezik postopka: francoščina

         Stranke

         Tožeča stranka: IM (zastopnik: D. Giabbani, odvetnik)

         Toženi stranki: Evropska investicijska banka (zastopniki: T. Gilliams, G. Faedo in M. Loizou, agenti, skupaj z J. Currall in B. Wägenbaur, odvetnikoma), Evropski investicijski sklad (zastopniki: N. Panayotopoulos in F. Dascalescu, agenta, skupaj z J. Currall in B. Wägenbaur, odvetnikoma)

         Predmet

      Predlog na podlagi člena 263 PDEU za razglasitev ničnosti odločbe EIF z dne 11. decembra 2019 o imenovanju novega generalnega direktorja EIF.

         Izrek

                  1.

                  Tožba se zavrže kot nedopustna.

                  2.

                  IM se naloži plačilo stroškov.

         (1)  UL C 103, 30.3.2020.


title: Zadeva T-161/20: Sklep Splošnega sodišča z dne 17. decembra 2020 – Ighoga Region 10/Komisija (Državne pomoči – Izgradnja kongresnega centra in hotela v Ingolstadtu – Pritožba – Tožba zaradi opustitve ukrepanja – Stališče, ki odpravlja nedelovanje – Ustavitev postopka)

text:
               22.2.2021

               SL

               Uradni list Evropske unije

               C 62/33

      Sklep Splošnega sodišča z dne 17. decembra 2020 – Ighoga Region 10/Komisija
      (Zadeva T-161/20) (1)

      (Državne pomoči - Izgradnja kongresnega centra in hotela v Ingolstadtu - Pritožba - Tožba zaradi opustitve ukrepanja - Stališče, ki odpravlja nedelovanje - Ustavitev postopka)
      (2021/C 62/42)
      Jezik postopka: nemščina

         Stranki

         Tožeča stranka: Interessengemeinschaft der Hoteliers und Gastronomen Region 10 eV (Ighoga Region 10) (Ingolstadt, Nemčija) (zastopnik: A. Bartosch, odvetnik)

         Tožena stranka: Evropska komisija (zastopnika: B. Stromsky in K. Blanck, agenta)

         Predmet

      Predlog na podlagi člena 265 PDEU za ugotovitev, da je Komisija nezakonito opustila sprejetje dokončne odločbe, s katero se konča postopek predhodne preučitve, ki se nanaša na domnevni režim državnih pomoči SA.48582 (2017/FC), ki jih je Nemčija izvajala v korist skupine Maritim in družbe KHI Immobilien GmbH.

         Izrek

                  1.

                  Postopek s tožbo se ustavi.

                  2.

                  Evropska komisija nosi svoje stroške in stroške, ki jih je priglasilo Interessengemeinschaft der Hoteliers und Gastronomen Region 10 eV (Ighoga Region 10).

         (1)  UL C 175, 25.5.2020.


title: Zadeva T-289/20: Sklep Splošnega sodišča z dne 18. decembra 2020 – Facegym/EUIPO (FACEGYM) (Znamka Evropske unije – Prijava besedne znamke Evropske unije FACEGYM – Absolutni razlog za zavrnitev – Opisnost – Člen 7(1)(c) Uredbe (EU) 2017/1001 – Tožba, ki je očitno brez pravne podlage)

text:
               22.2.2021

               SL

               Uradni list Evropske unije

               C 62/34

      Sklep Splošnega sodišča z dne 18. decembra 2020 – Facegym/EUIPO (FACEGYM)
      (Zadeva T-289/20) (1)

      (Znamka Evropske unije - Prijava besedne znamke Evropske unije FACEGYM - Absolutni razlog za zavrnitev - Opisnost - Člen 7(1)(c) Uredbe (EU) 2017/1001 - Tožba, ki je očitno brez pravne podlage)
      (2021/C 62/43)
      Jezik postopka: angleščina

         Stranki

         Tožeča stranka: Facegym Ltd (London, Združeno kraljestvo) (zastopnik: M. Edenborough, QC)

         Tožena stranka: Urad Evropske unije za intelektualno lastnino (zastopniki: L. Rampini, J. Crespo Carrillo in V. Ruzek, agenti)

         Predmet

      Tožba zoper odločbo petega odbora za pritožbe pri EUIPO z dne 27. februarja 2020 (zadeva R 70/2020-5) v zvezi z zahtevo za registracijo besednega znaka FACEGYM kot znamke Evropske unije.

         Izrek

                  1.

                  Tožba se zavrne.

                  2.

                  Facegym Ltd se naloži plačilo stroškov.

         (1)  UL C 247, 27.7.2020.


title: Zadeva T-350/20: Sklep Splošnega sodišča z dne 17. decembra 2020 – Wagenknecht/Komisija (Tožba zaradi nedelovanja – Varstvo finančnih interesov Unije – Boj proti goljufijam – Sestanki kolegija komisarjev in njegovega predsednika s predstavnikom Češke republike – Večletni finančni okvir za obdobje 2021-2027 – Finančna uredba – Neposredna plačila iz proračuna EU kmetom – Domnevno navzkrižje interesov predsednika vlade Češke republike – Domnevno nedelovanje Komisije – Člen 130(1) Poslovnika – Pravni interes – Procesno upravičenje – Stališče Komisije – Nedopustnost)

text:
               22.2.2021

               SL

               Uradni list Evropske unije

               C 62/35

      Sklep Splošnega sodišča z dne 17. decembra 2020 – Wagenknecht/Komisija
      (Zadeva T-350/20) (1)

      (Tožba zaradi nedelovanja - Varstvo finančnih interesov Unije - Boj proti goljufijam - Sestanki kolegija komisarjev in njegovega predsednika s predstavnikom Češke republike - Večletni finančni okvir za obdobje 2021-2027 - Finančna uredba - Neposredna plačila iz proračuna EU kmetom - Domnevno navzkrižje interesov predsednika vlade Češke republike - Domnevno nedelovanje Komisije - Člen 130(1) Poslovnika - Pravni interes - Procesno upravičenje - Stališče Komisije - Nedopustnost)
      (2021/C 62/44)
      Jezik postopka: angleščina

         Stranki

         Tožeča stranka: Lukáš Wagenknecht (Pardubice, Češka republika) (zastopnica: A. Koller, odvetnica)

         Tožena stranka: Evropska komisija (zastopnika: F. Erlbacher in M. Salyková, agenta)

         Predmet

      Predlog, ki temelji na členu 265 PDEU, se nanaša na ugotovitev, da je Komisija nezakonito opustila delovanje na zahtevo tožeče stranke za sprejetje na podlagi člena 325(1) in člena 319(3) PDEU ter člena 61(1) Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU in razveljavitvi Uredbe (EU, Euratom) št. 966/2012 (UL 2018, L 193, str. 1) zavezujočih in odvračilnih ukrepov, namenjenih preprečevanju ali obravnavi domnevnega navzkrižja interesov Andreja Babiša, predsednika vlade Češke republike, med drugim s tem, da po eni strani članom kolegija komisarjev, zlasti njegovemu predsedniku, prepreči, da bi se sestali z A. Babišem in z njim razpravljali o vprašanjih glede večletnega finančnega okvira za obdobje 2021-2027 in na splošno glede proračuna EU, ter da po drugi strani sprejme ukrepe, namenjene prekinitvi izplačil neposredne pomoči v kmetijstvu iz proračuna EU nekaterim družbam, nad katerimi A. Babiš izvaja nadzor in katerih dejanski lastnik je.

         Izrek

                  1.

                  Listina, predložena kot Priloga A.9, in odlomki tožbe, ki se nanašajo na vsebino te listine, se ne upoštevajo.

                  2.

                  Tožba se zavrže kot nedopustna.

                  3.

                  Lukášu Wagenknechtu se naloži plačilo stroškov.

         (1)  UL C 271, 17.8.2020.


title: Zadeva T-729/20 R: Sklep predsednika Splošnega sodišča z dne 31. decembra 2020 – Aurubis/Komisija (Začasna odredba – Direktiva 2003/87/ES – Sklep 2011/278/EU – Sistem za trgovanje s pravicami do emisije toplogrednih plinov – Predlog za izdajo začasnih odredb – Neobstoj nujnosti)

text:
               22.2.2021

               SL

               Uradni list Evropske unije

               C 62/35

      Sklep predsednika Splošnega sodišča z dne 31. decembra 2020 – Aurubis/Komisija
      (Zadeva T-729/20 R)
      (Začasna odredba - Direktiva 2003/87/ES - Sklep 2011/278/EU - Sistem za trgovanje s pravicami do emisije toplogrednih plinov - Predlog za izdajo začasnih odredb - Neobstoj nujnosti)
      (2021/C 62/45)
      Jezik postopka: nemščina

         Stranki

         Tožeča stranka: Aurubis AG (Hamburg, Nemčija) (zastopnika: S. Altenschmidt in J. Hoss, odvetnika)

         Tožena stranka: Evropska komisija (zastopnika: B. De Meester in G. Wils, agenta)

         Predmet

      Predlog na podlagi člena 279 PDEU in člena 156 Poslovnika Splošnega sodišča, da se Komisiji naloži prenos 1 154 794 pravic do emisije na račun naprave tožeče stranke najpozneje do 31. decembra 2020.

         Izrek

                  1.

                  Predlog za izdajo začasne odredbe se zavrne.

                  2.

                  Odločitev o stroških se pridrži.


title: Zadeva T-731/20 R: Sklep predsednika Splošnega sodišča z dne 31. decembra 2020 – ExxonMobil Production Deutschland/Komisija (Začasna odredba – Direktiva 2003/87/CE – Sklep 2011/278/UE – Sistem za trgovanje s pravicami do emisije toplogrednih plinov – Predlog za izdajo začasne odredbe – Neobstoj nujnosti)

text:
               22.2.2021

               SL

               Uradni list Evropske unije

               C 62/36

      Sklep predsednika Splošnega sodišča z dne 31. decembra 2020 – ExxonMobil Production Deutschland/Komisija
      (Zadeva T-731/20 R)
      (Začasna odredba - Direktiva 2003/87/CE - Sklep 2011/278/UE - Sistem za trgovanje s pravicami do emisije toplogrednih plinov - Predlog za izdajo začasne odredbe - Neobstoj nujnosti)
      (2021/C 62/46)
      Jezik postopka: nemščina

         Stranki

         Tožeča stranka: ExxonMobil Production Deutschland GmbH (Hannover, Nemčija) (zastopnika: S. Altenschmidt in J. Hoss, odvetnika)

         Tožena stranka: Evropska komisija (zastopnika: B. De Meester in G. Wils, agenta)

         Predmet

      Predlog, ki temelji na členu 279 PDEU in členu 156 Poslovnika Splošnega sodišča in s katerimi se predlaga naložitev Komisiji, naj najkasneje do 31. decembra 2020 prenese 7 428 258 pravic do emisije na račun obrata tožeče stranke.

         Izrek

                  1.

                  Predlog za izdajo začasne odredbe se zavrne.

                  2.

                  Odločitev o stroških se pridrži.


title: Zadeva T-739/20: Tožba, vložena 17. decembra 2020 – Unite the Union/EUIPO – WWRD Ireland (WATERFORD)

text:
               22.2.2021

               SL

               Uradni list Evropske unije

               C 62/36

      Tožba, vložena 17. decembra 2020 – Unite the Union/EUIPO – WWRD Ireland (WATERFORD)
      (Zadeva T-739/20)
      (2021/C 62/47)
      Jezik postopka: angleščina

         Stranke

         Tožeča stranka: Unite the Union (London, Združeno kraljestvo) (zastopnika: B. O’Connor, Solicitor in M. Hommé, odvetnik)

         Tožena stranka: Urad Evropske unije za intelektualno lastnino (EUIPO)

         Druga stranka v postopku pred odborom za pritožbe: WWRD Ireland IPCO LLC (Wilmington, Delaware, Združene države)

         Podatki o postopku pred EUIPO

         Imetnik sporne znamke: druga stranka v postopku pred odborom za pritožbe

         Zadevna sporna znamka: besedna znamka Evropske unije WATERFORD – znamka Evropske unije št. 397521

         Postopek pred EUIPO: postopek za izbris

         Izpodbijana odločba: odločba drugega odbora EUIPO za pritožbe z dne 25. septembra 2020 v zadevi R 2683/2019-2

         Tožbeni predlogi

      Tožeča stranka Splošnemu sodišču predlaga, naj:

                  —

                  razveljavi izpodbijano odločbo;

                  —

                  izpodbijano odločbo spremeni tako, da ugotovi, da je treba znamko WATERFORD zavrniti v skladu s členom 58 Uredbe (EU) 2017/1001;

                  —

                  EUIPO naloži plačilo stroškov tožeče stranke.

         Navajani tožbeni razlog

                  —

                  Kršitev člena 58(1)(c) Uredbe (EU) 2017/1001Evropskega parlamenta in Sveta.


title: Zadeva T-754/20: Tožba, vložena 18. decembra 2020 – Cristescu/Komisija

text:
               22.2.2021

               SL

               Uradni list Evropske unije

               C 62/37

      Tožba, vložena 18. decembra 2020 – Cristescu/Komisija
      (Zadeva T-754/20)
      (2021/C 62/48)
      Jezik postopka: francoščina

         Stranki

         Tožeča stranka: Adrian Sorin Cristescu (Luxembourg, Luksemburg) (zastopnika: M.-A. Lucas in P. Pichault, odvetnika)

         Tožena stranka: Evropska komisija

         Predlog

      Tožeča stranka Splošnemu sodišču predlaga, naj:

                  —

                  odločbo generalnega direktorja [zaupno] (1) z dne 27. februarja 2020, s katero je bil tožeči stranki izrečen opomin, razglasi za nično;

                  —

                  toženi stranki naloži plačilo stroškov.

         Tožbeni razlogi in bistvene trditve

      Tožeča stranka v utemeljitev tožbe navaja devet tožbenih razlogov.

                  1.

                  Prvi tožbeni razlog: kršitev splošnih izvedbenih določb z dne 12. junija 2019 o izvedbi upravnih preiskav in disciplinskih postopkov (v nadaljevanju: SID), ker Preiskovalni in disciplinski urad Komisije (IDOC) pred začetkom preiskave ni preučil informacij o morebitni kršitvi in njihovih dokazil ter za organ za imenovanja ni pripravil dopisa na to temo.

                  2.

                  Drugi tožbeni razlog: kršitev členov 3(1) in 7(4) SID, ker je IDOC z namenom zaslišanja tožeče stranke generalni direktorici [zaupno] posredoval zaupno poročilo dežurne varnostnega osebja ali preiskavo nadaljeval, ne da bi ugotovil, ali so bila spoštovana postopkovna pravila, čeprav je ta generalna direktorica bila seznanjena s poročilom, s čimer je kršil svoje pooblastilo. Tožeča stranka trdi, da je iz spisa razvidno, da je generalna direktorica [zaupno] bila seznanjena s poročilom o incidentu, ki je bil podlaga za preiskavo in disciplinski postopek, čeprav je bilo to poročilo zaupno in čeprav je bilo treba v okviru predhodne preučitve preveriti skladnost njenih izjav s tem poročilom, ki je sicer vsebovalo elemente o tem, da je bila vpletena v ta incident, da je zahtevala poročilo varnostnega osebja in napovedala, da bo obvestila nadrejene tožeče stranke.

                  3.

                  Tretji tožbeni razlog: kršitev člena 4 SID, ker postopek ni bil izveden v razumnem roku. Tožeča stranka trdi, da je prišlo do neupravičenih prekinitev med uvedbo postopka in predhodno preučitvijo, nato med to preučitvijo in zaslišanjem obremenilnih prič ter, nazadnje, med tem zaslišanjem in zaslišanjem tožeče stranke, zaradi česar so priče pozabile bistvene elemente oziroma jih vsekakor niso navedli. Tožeča stranka meni, da sta bili s temi pomanjkljivostmi kršena njena pravica do obrambe in diskrecijska pravica organa.

                  4.

                  Četrti tožbeni razlog: kršitev člena 15(1) in (2) SID, ker IDOC ni preveril niza dejstev, navedenih v obrambo.

                  5.

                  Peti tožbeni razlog: kršitev člena 28(b) SID, ker disciplinskega poročila ni pripravil organ za imenovanja in ker v njem niso bile navedene domnevne kršitve obveznosti tožeče stranke. Tožeča stranka trdi, da je disciplinsko poročilo z dne 6. decembra 2018 v nasprotju z navedbami iz odločbe o uvedbi disciplinskega postopka z dne 5. decembra 2018 pripravil IDOC, čeprav ni bil pooblaščen za to, in ni vsebovalo očitanih dejstev, zaradi česar je odločba o sankciji temeljila na drugih očitkih, kot so bili navedeni v končnem poročilu o preiskavi.

                  6.

                  Šesti tožbeni razlog: kršitev člena 28(a) in člena 3 SID, ker v disciplinskem poročilu niso bile navedene vse olajševalne okoliščine in okoliščine, ki izključujejo odgovornost. Tožeča stranka trdi, da IDOC zaradi očitnih napak pri presoji v poročilu o preiskavi ni navedel določenih razlogov za izključitev ali zmanjšanje odgovornosti, ki bi jih zaradi domneve nedolžnosti moral preučiti in ki jih je, če niso bili ovrženi, treba šteti za dokazane, zaradi česar ni bilo mogoče izpodbijati njene odgovornosti.

                  7.

                  Sedmi tožbeni razlog: kršitev člena 41(2), prva alinea, Listine Evropske unije o temeljnih pravicah, člena 11 Priloge IX h Kadrovskim predpisom, členov 29 in 30 SID ter pravice do obrambe, ker sprejeti očitek ni bil jasno naveden ob uvedbi postopka in ker se tožeča stranka posledično ni mogla učinkovito zagovarjati glede njega.

                  8.

                  Osmi tožbeni razlog: napačna uporaba prava in napačna ugotovitev dejanskega stanja ali napaka pri presoji, ki temelji na teh napakah.

                  9.

                  Deveti tožbeni razlog: ni dokazano, da je tožeča stranka med incidentom, ki je bil podlaga za preiskavo in disciplinski postopek, uporabila neprimeren govor.

         (1)  Prikriti zaupni podatki.


title: Zadeva T-757/20: Tožba, vložena 21. decembra 2020 – OT/Parlament

text:
               22.2.2021

               SL

               Uradni list Evropske unije

               C 62/39

      Tožba, vložena 21. decembra 2020 – OT/Parlament
      (Zadeva T-757/20)
      (2021/C 62/49)
      Jezik postopka: francoščina

         Stranki

         Tožeča stranka: OT (zastopnik: C. Bernard-Glanz, odvetnik)

         Tožena stranka: Evropski parlament

         Predlogi

      Tožeča stranka Splošnemu sodišču predlaga, naj:

                  —

                  to tožbo razglasi za dopustno;

                  —

                  razglasi za nična izpodbijani sklep in po potrebi sklep o zavrnitvi pritožbe;

                  —

                  toženi stranki naloži plačilo stroškov.

         Tožbena razloga in bistvene trditve

      Tožeča stranka v utemeljitev tožbe zoper sklep generalnega sekretarja Evropskega parlamenta z dne 19. decembra 2019, s katerim ji je bil izrečen opomin, navaja dva tožbena razloga.

                  1.

                  Prvi tožbeni razlog: očitna napaka pri presoji in kršitev člena 21a Kadrovskih predpisov za uradnike Evropske unije (v nadaljevanju: Kadrovski predpisi), prvič, ker tožeča stranka ni „dobila navodil“ v smislu člena 21a Kadrovskih predpisov, torej ji ni bilo mogoče očitati kršitve teh navodil, drugič, ker ni mogla vedeti, da so bile storjene nepravilnosti, o katerih bi morala v skladu s členom 21a Kadrovskih predpisov obvestiti svojega nadrejenega, in tretjič, ker si ob upoštevanju okoliščin vsekakor ni zaslužila disciplinske kazni.

                  2.

                  Drugi tožbeni razlog: pomanjkljiva obrazložitev, ker tožena stranka tožeči stranki ni nikoli razložila, na podlagi česa je konkretno vsebinsko ugotovila, da bi morala vedeti, da so bile storjene nepravilnosti, o katerih bi morala v skladu s členom 21a Kadrovskih predpisov obvestiti svojega nadrejenega.


title: Zadeva T-764/20: Tožba, vložena 23. decembra 2020 – Anhui Wanwei Updated High-Tech Material Industry in Inner Mongolia Mengwei Technology/Komisija

text:
               22.2.2021

               SL

               Uradni list Evropske unije

               C 62/39

      Tožba, vložena 23. decembra 2020 – Anhui Wanwei Updated High-Tech Material Industry in Inner Mongolia Mengwei Technology/Komisija
      (Zadeva T-764/20)
      (2021/C 62/50)
      Jezik postopka: angleščina

         Stranke

         Tožeči stranki: Anhui Wanwei Updated High-Tech Material Industry Co. Ltd (Chaohu City, Kitajska), Inner Mongolia Mengwei Technology Co. Ltd (Bai Town, Kitajska) (zastopniki: J. Cornelis, F. Graafsma in E. Vermulst, odvetniki)

         Tožena stranka: Evropska komisija

         Predloga

      Tožeči stranki Splošnemu sodišču predlagata, naj:

                  —

                  Izvedbeno uredbo Komisije (EU) 2020/1336 z dne 25. septembra 2020 o uvedbi dokončnih protidampinških dajatev na uvoz nekaterih polivinil alkoholov s poreklom iz Ljudske republike Kitajske (1) razglasi za nično;

                  —

                  Evropski komisiji naloži plačilo stroškov tožeče stranke.

         Tožbeni razlogi in bistvene trditve

      Tožeči stranki v utemeljitev tožbe navajata pet razlogov.

                  1.

                  Prvi tožbeni razlog: člen 2(6a) Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (v nadaljevanju: Osnovna uredba), vzpostavlja pristop in uvaja izvzetje, ki nista določena v Protidampinškem sporazumu STO (v nadaljevanju: ADA), in ga zato ni mogoče uporabiti.

                  2.

                  Drugi tožbeni razlog: kršitev člena 2(6a)(a) Osnovne uredbe, ki jo je storila tožena stranka s tem, da je menila, da mehiški računovodski izkazi niso na voljo, da je kršila dolžnost skrbnega ravnanja, ker ni upoštevala pomembnih podatkov, na podlagi katerih Turčija ne bi bila izbrana za primerno reprezentativno državo, in da ni izbrala Mehike za najprimernejšo reprezentativno državo.

                  3.

                  Tretji tožbeni razlog: kršitev člena 2(10) Osnovne uredbe zaradi prilagoditve za fiktivno provizijo in očitne napake pri presoji, ker je bilo ugotovljeno, da družba Wanwei deluje kot zastopnik, ki dela na podlagi provizije, zaradi neupoštevanja zahteve po pošteni primerjavi in zaradi prilagoditve normalne vrednosti nevračljivega DDV navzgor.

                  4.

                  Četrti tožbeni razlog: kršitev člena 3(2) in člena 3(3) Osnovne uredbe ter očitna napaka pri presoji pri ugotavljanju nelojalnega nižanja cen in posledična kršitev člena 3(6) Osnovne uredbe, ker niso bile izvedene segmentirane analize nelojalnega nižanja cen, ker niso bile izvedene potrebne prilagoditve za upoštevanje razlik v kakovosti in ker ni bilo ugotovljeno nelojalno nižanje cen za celoten izdelek.

                  5.

                  Peti tožbeni razlog: kršitev pravice do obrambe tožečih strank zaradi zavrnitve razkritja nekaterih informacij, potrebnih za dajanje pripomb na analizo nelojalnega nižanja cen.

         (1)  UL 2020, L 315, str. 1.


title: Zadeva T-766/20: Tožba, vložena 23. decembra 2020 – PrenzMarien/EUIPO – Molson Coors Brewing Company (UK) (STONES)

text:
               22.2.2021

               SL

               Uradni list Evropske unije

               C 62/40

      Tožba, vložena 23. decembra 2020 – PrenzMarien/EUIPO – Molson Coors Brewing Company (UK) (STONES)
      (Zadeva T-766/20)
      (2021/C 62/51)
      Jezik postopka: angleščina

         Stranke

         Tožeča stranka: PrenzMarien GmbH (Berlin, Nemčija) (zastopniki: M. Kloth, R. Briske in D. Habel, odvetniki)

         Tožena stranka: Urad Evropske unije za intelektualno lastnino (EUIPO)

         Druga stranka v postopku pred odborom za pritožbe: Molson Coors Brewing Company (UK) Ltd (Burton Upon Trent, Združeno kraljestvo)

         Podatki o postopku pred EUIPO

         Imetnik sporne znamke: druga stranka v postopku pred odborom za pritožbe

         Zadevna sporna znamka: besedna znamka Evropske unije STONES – znamka Evropske unije št. 8810 707

         Postopek pred EUIPO: postopek za ugotovitev ničnosti

         Izpodbijana odločba: odločba drugega odbora za pritožbe pri EUIPO z dne 29. septembra 2020 v zadevi R 274/2020-2

         Tožbena predloga

      Tožeča stranka Splošnemu sodišču predlaga, naj:

                  —

                  izpodbijano odločbo razveljavi in ugotovi, da je sporna znamka Evropske unije v celoti nična;

                  —

                  odloči, da se tožeči stranki povrnejo stroški.

         Navajana tožbena razloga

                  —

                  kršitev člena 58(1)(a) Uredbe (EU) 2017/1001 Evropskega parlamenta in Sveta;

                  —

                  kršitev člena 58(1)(a) Uredbe (EU) 2017/1001 Evropskega parlamenta in Sveta v povezavi s členom 19(1) in členom 10(3) Delegirane uredbe Komisije (EU) 2018/625.


title: Zadeva T-768/20: Tožba, vložena 31. decembra 2020 – Standard International Management/EUIPO – Asia Standard Management Services (The Standard)

text:
               22.2.2021

               SL

               Uradni list Evropske unije

               C 62/41

      Tožba, vložena 31. decembra 2020 – Standard International Management/EUIPO – Asia Standard Management Services (The Standard)
      (Zadeva T-768/20)
      (2021/C 62/52)
      Jezik postopka: angleščina

         Stranke

         Tožeča stranka: Standard International Management LLC (New York, New York, Združene države) (zastopniki: M. Edenborough QC, S. Wickenden, Barrister in M. Maier, odvetnik)

         Tožena stranka: Urad Evropske unije za intelektualno lastnino (EUIPO)

         Druga stranka v postopku pred odborom za pritožbe: Asia Standard Management Services Ltd (Hong Kong, Kitajska)

         Podatki o postopku pred EUIPO

         Imetnik sporne znamke: tožeča stranka pred Splošnim sodiščem

         Zadevna sporna znamka: figurativna znamka Evropske unije The Standard – znamka Evropske unije št. 8 405 243

         Postopek pred EUIPO: Postopek za izbris

         Izpodbijana odločba: odločba petega odbora za pritožbe pri EUIPO z dne 27. novembra 2020 v zadevi R 828/2020-5

         Tožbeni predlogi

      Tožeča stranka Splošnemu sodišču predlaga, naj:

                  —

                  izpodbijano odločbo razveljavi;

                  —

                  EUIPO naloži, naj tožeči stranki plača stroške, ki so ji nastali s to tožbo in zaradi nje;
                  podredno, če druga stranka iz postopka pred odborom za pritožbe intervenira,

                  —

                  EUIPO in ta druga stranka solidarno odgovarjata za te stroške.

         Navajani tožbeni razlogi

      Izpodbijani sklep ni veljaven iz štirih primarnih razlogov, odbor je namreč:

                  —

                  napačno uporabil pravo s tem, da ni ugotovil, da oglaševanje in ponujanje naprodaj hotelskih in pomožnih storitev, in sicer tistih iz razredov 38, 39, 41, 43 in 44, ki sta namenjena potrošnikom Unije, v položaju, v katerem so bile te storitve opravljene v Združenih državah, pomenita resno in dejansko uporabo znamke Evropske unije;

                  —

                  napačno uporabil pravo s tem, da ni ugotovil, da sta oglaševanje in promocija upoštevnih storitev zadostovala za dokaz resne in dejanske uporabe teh storitev;

                  —

                  napačno uporabil pravo s tem, da ni ugotovil, da je bilo oglaševanje odprtja hotela v Londonu upoštevno; in

                  —

                  napačno uporabil pravo s tem, da sprejete ugotovitve ni oziroma ni zadostno obrazložil.


title: Zadeva T-769/20: Tožba, vložena 23. decembra 2020 – Ryanair/Komisija

text:
               22.2.2021

               SL

               Uradni list Evropske unije

               C 62/42

      Tožba, vložena 23. decembra 2020 – Ryanair/Komisija
      (Zadeva T-769/20)
      (2021/C 62/53)
      Jezik postopka: angleščina

         Stranki

         Tožeča stranka: Ryanair DAC (Swords, Irska) (zastopniki: E. Vahida, F. Laprévote, V. Blanc, S. Rating in I. Metaxas-Maranghidis, odvetniki)

         Tožena stranka: Evropska komisija

         Predlog

      Tožeča stranka Splošnemu sodišču predlaga, naj:

                  —

                  razglasi za ničen sklep Evropske komisije C(2020) 5616 final z dne 11. avgusta 2020 v zvezi z državno pomočjo SA.57586 (2020/N) – Estonija COVID-19: Dokapitalizacija in posojilo s subvencionirano obrestno mero za družbo Nordica;

                  —

                  Evropski komisiji naloži plačilo stroškov.

         Tožbeni razlogi in bistvene trditve

      Tožeča stranka v utemeljitev tožbe navaja štiri tožbene razloge.

                  1.

                  Prvi tožbeni razlog: Evropska komisija je napačno uporabila člen 107(3)(b) PDEU in svoje sporočilo Začasni okvir za ukrepe državne pomoči v podporo gospodarstvu ob izbruhu COVID-19, ker je štela, da je pomoč potrebna za odpravljanje resne motnje v gospodarstvu Estonije, da je družba Nordica upravičena do pomoči in da so pogoji v zvezi z izkrivljanjem konkurence, izstopom države in prestrukturiranjem izpolnjeni, in ker je kršila svojo obveznost, da koristi pomoči uravnoteži z negativnimi učinki na pogoje poslovanja in ohranjanje neizkrivljene konkurence (to je tako imenovano „tehtanje“).

                  2.

                  Drugi tožbeni razlog: Evropska komisija je kršila nekatere določbe PDEU in splošna načela evropskega prava v zvezi s prepovedjo diskriminacije, prostim opravljanjem storitev in svobodo ustanavljanja, na katerih od konca osemdesetih let prejšnjega stoletja temelji liberalizacija letalskega prevoza v EU.

                  3.

                  Tretji tožbeni razlog: Evropska komisija kljub obstoju resnih težav ni začela formalnega postopka preiskave in je kršila procesne pravice tožeče stranke.

                  4.

                  Četrti tožbeni razlog: Evropska komisija je kršila obveznost obrazložitve.


title: Zadeva T-771/20: Tožba, vložena 29. decembra 2020 – KS in KD/Svet in drugi

text:
               22.2.2021

               SL

               Uradni list Evropske unije

               C 62/43

      Tožba, vložena 29. decembra 2020 – KS in KD/Svet in drugi
      (Zadeva T-771/20)
      (2021/C 62/54)
      Jezik postopka: angleščina

         Stranke

         Tožeči stranki: KS in KD (zastopnika: F. Randolph, QC in J. Stojsavljevic-Savic, Solicitor)

         Tožene stranke: Svet Evropske unije, Evropska komisija, Evropska služba za zunanje delovanje

         Predlog

      Tožeči stranki Splošnemu sodišču predlagata, naj:

                  —

                  toženim strankam v skladu s členom 340(2) PDEU naloži, da tožečima strankama solidarno nadomestijo škodo in plačajo odškodnino (vključno s plačilom obresti po obrestni meri in za obdobje, ki ju Sodišče oceni za primerni) za škodo, nastalo na podlagi odgovornosti toženih strank za kršitve človekovih pravic tožečih strank, v tem primeru členov 2, 3, 6, 8 in 13 Evropske konvencije o varstvu človekovih pravic in temeljnih svoboščin (1) ter členov 2, 4 in 47 Listine Evropske unije o temeljnih pravicah (v nadaljevanju: Listina) v delu, ki se nanaša na prvo tožečo stranko, ter členov 2, 3 6, in 13 EKČP ter členov 2, 4 in 47 Listine v delu, ki se nanaša na drugo tožečo stranko; in

                  —

                  toženim strankam naloži, da plačajo stroške tožečih strank v skladu s členom 134 Poslovnika Splošnega sodišča, pri čemer stroški v izogib dvomu niso omejeni na zneske pravne pomoči, plačilo katere je bilo naloženo s sklepom Splošnega sodišča z dne 20. novembra 2020, pač pa vključujejo stroške postopka pred Odborom za nadzor nad spoštovanjem človekovih pravic (HRRP).

         Tožbeni razlogi in bistvene trditve

      Tožeči stranki predlagata, naj se jima v skladu s členom 340, drugi odstavek, PDEU nadomesti škoda, ki naj bi jima nastala zaradi zatrjevane kršitve njunih temeljnih človekovih pravic, zlasti na podlagi členov 2 (postopkovni del), 3, 6(1) in 13 EKČP ter ustreznih členov 2, 4 in 47 Listine s strani toženih strank.
      Tožba se nanaša na dejstva, nastala po 8. decembru 2008, ko je bila odgovornost glede policije in sodstva iz Začasne uprave Združenih narodov na Kosovu (UNMIK) prenesena na Evropsko unijo, pri čemer je EULEX prevzel popoln operativni nadzor na področju vladavine prava, in to po sprejetju Skupnega ukrepa Sveta EU 2008/851/SZVP (2), 8. februarja 2008. Z zadnjenavedenim je bil EULEX dodeljen izvršni mandat, na podlagi katerega naj bi se zagotovilo, da bodo vsi vojni zločini, medetična kazniva dejanja in druga resna kazniva dejanja „primerno preiskani in preganjani ter da bodo sprejete ustrezne sodne odločbe in kazni“.
      Tožeči stranki navajata:

                  —

                  trajno kršitev členov 2 in 3 EKČP (postopkovni deli) s strani toženih strank, ker niso sprejele popravnih ukrepov ob prejemu obvestila, najpozneje 29. aprila 2016, da je HRRP ugotovil, da je EULEX pri izvajanju izvršnega mandata kršil člena 2 in 3 EKČP;

                  —

                  trajna kršitev členov 6 in 13 EKČP ter člena 47 Listine s sklepom Sveta, da ustanovi HRRP, brez pooblastil za zagotavljanje pravne pomoči osebam, ki izpolnjujejo pogoje za to pomoč, in brez pooblastil za izvršitve svojih odločitev in zagotovitev pravnih sredstev za ugotovljene kršitve;

                  —

                  napačna uporaba ali zloraba izvršne oblasti s strani Sveta in ESZD 12. oktobra 2017 s trditvijo, da je EULEX storil vse, kar je bilo v njegovi moči, da bi preiskal ugrabitev in verjetni umor moža prve tožeče stranke ter umor moža in sina druge tožeče stranke, in da namen Odbora ni biti sodni organ;

                  —

                  napačna uporaba ali opustitev, da se na ustrezen način uporabi izvršna oblast, glede na to, da je bil s Sklepom Sveta (SZVP) 2018/856 (3)8. junija 2018 preklican izvršni mandat EULEX, čeprav so se kršitve nadaljevale.

         (1)  Evropska konvencija o varstvu človekovih pravic in temeljnih svoboščin, podpisana 4. novembra 1950 v Rimu (v nadaljevanju: EKČP).

         (2)  Skupni ukrep Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (UL L 42, 16.2.2008, str. 92).

         (3)  Sklep Sveta (SZVP) 2018/856 z dne 8. junija 2018 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 146, 11.6.2018, str. 5).


title: Zadeva T-1/21: Tožba, vložena 4. januarja 2021 – Fabryki Mebli „Forte“/EUIPO – Bog-Fran (Pohištvo)

text:
               22.2.2021

               SL

               Uradni list Evropske unije

               C 62/44

      Tožba, vložena 4. januarja 2021 – Fabryki Mebli „Forte“/EUIPO – Bog-Fran (Pohištvo)
      (Zadeva T-1/21)
      (2021/C 62/55)
      Jezik postopka: angleščina

         Stranke

         Tožeča stranka: Fabryki Mebli„Forte“ S.A. (Ostrów Mazowiecka, Poljska) (zastopnik: H. Basiński, odvetnik)

         Tožena stranka: Urad Evropske unije za intelektualno lastnino (EUIPO)

         Druga stranka v postopku pred odborom za pritožbe: Bog-Fran sp. z o.o. sp.k. (Varšava, Poljska)

         Podatki o postopku pred EUIPO

         Imetnik spornega modela: tožeča stranka pred Splošnim sodiščem

         Sporni model: registrirani model Skupnosti št. 384002-0034

         Izpodbijana odločba: odločba tretjega odbora EUIPO za pritožbe z dne 28. oktobra 2020 v zadevi R 595/2020-3

         Tožbena predloga

      Tožeča stranka Splošnemu sodišču predlaga, naj:

                  —

                  razveljavi izpodbijano odločbo in zadevo vrne v ponovno odločanje EUIPO;

                  —

                  EUIPO in drugi stranki naloži, da nosita stroške pritožbenega postopka in postopka pred Splošnim sodiščem ter tožeči stranki povrneta stroške.

         Navajana tožbena razloga

                  —

                  Kršitev člena 7(1) Uredbe Sveta (ES) št. 6/2002;

                  —

                  Kršitev člena 6(1)(b) Uredbe Sveta (ES) št. 6/2002.


title: Zadeva T-2/21: Tožba, vložena 5. januarja 2021 – Emmentaler Switzerland/EUIPO (EMMENTALER)

text:
               22.2.2021

               SL

               Uradni list Evropske unije

               C 62/45

      Tožba, vložena 5. januarja 2021 – Emmentaler Switzerland/EUIPO (EMMENTALER)
      (Zadeva T-2/21)
      (2021/C 62/56)
      Jezik postopka: nemščina

         Stranki

         Tožeča stranka: Emmentaler Switzerland (Bern, Švica) (zastopnika: S. Völker in M. Pemsel, odvetnika)

         Tožena stranka: Urad Evropske unije za intelektualno lastnino (EUIPO)

         Podatki o postopku pred EUIPO

         Zadevna sporna znamka: mednarodna registracija besedne znamke EMMENTALER, v kateri je imenovana Evropska unija – mednarodna registracija št. 1378 524, v kateri je imenovana Evropska unija

         Izpodbijana odločba: odločba drugega odbora za pritožbe pri EUIPO z dne 28. oktobra 2020 v zadevi R 2402/2019-2

         Tožbena predloga

      Tožeča stranka Splošnemu sodišču predlaga, naj:

                  —

                  izpodbijano odločbo razveljavi;

                  —

                  EUIPO naloži plačilo postopka, vključno s stroški pritožbenega postopka.

         Navajani tožbeni razlogi

                  —

                  Kršitev člena 74(2) Uredbe (EU) 2017/1001 Evropskega parlamenta in Sveta;

                  —

                  kršitev člena 7(1)(b) Uredbe (EU) 2017/1001 Evropskega parlamenta in Sveta;

                  —

                  kršitev člena 7(1)(c) Uredbe (EU) 2017/1001 Evropskega parlamenta in Sveta.


title: Zadeva T-3/21: Tožba, vložena 5. januarja 2021 – Power Horse Energy Drinks/EUIPO – Robot Energy Europe (UNSTOPPABLE)

text:
               22.2.2021

               SL

               Uradni list Evropske unije

               C 62/45

      Tožba, vložena 5. januarja 2021 – Power Horse Energy Drinks/EUIPO – Robot Energy Europe (UNSTOPPABLE)
      (Zadeva T-3/21)
      (2021/C 62/57)
      Jezik, v katerem je bila tožba vložena: nemščina

         Stranke

         Tožeča stranka: Power Horse Energy Drinks GmbH (Linz, Avstrija) (zastopnik: M. Woller, odvetnik)

         Tožena stranka: Urad Evropske unije za intelektualno lastnino (EUIPO)

         Druga stranka v postopku pred odborom za pritožbe: Robot Energy Europe (Mijas, Španija)

         Podatki o postopku pred EUIPO

         Imetnik sporne znamke: druga stranka v postopku pred odborom za pritožbe

         Zadevna sporna znamka: besedna znamka Unije UNSTOPPABLE – znamka Evropske unije št. 14 555 271

         Postopek pred EUIPO: postopek za izbris

         Izpodbijana odločba: odločba drugega odbora za pritožbe pri EUIPO z dne 6. oktobra 2020 v zadevi R 232/2020-2

         Tožbena predloga

      Tožeča stranka Splošnemu sodišču predlaga, naj:

                  —

                  izpodbijano odločbo razveljavi v delu, v katerem je bila z njo zavrnjena pritožba tožeče stranke v zvezi blagom iz:

                              —

                              razreda 5: prehranski dodatki; prehranski dodatki, ki vsebujejo pretežno vitamine; prehranska dopolnila v obliki mešanice za pijače; vitaminski pripravki v obliki prehranskih dopolnil; vitaminski napitki; vitaminski pripravki; vitaminske tablete; vitamini in vitaminski pripravki;

                              —

                              razreda 32: nealkoholne pijače, ki vsebujejo sadne sokove; energijski napitki; z beljakovinami obogatene športne pijače; športne pijače;
                              in v katerem je bilo plačilo stroškov postopka za razglasitev ničnosti in stroškov postopka pred odborom za pritožbe naloženo tožeči stranki;

                  —

                  naloži EUIPO – in drugi stranki v postopku pred odborom za pritožbe, če bi se kot intervenientka udeležila postopka – plačilo stroškov postopka, nastalih tožeči stranki

         Navajana tožbena razloga

                  —

                  Kršitev člena 59(1)(a) in člena 7(1)(b) Uredbe (EU) 2017/1001 Evropskega parlamenta in Sveta;

                  —

                  kršitev člena 59(1)(a) in člena 7(1)(c) Uredbe (EU) 2017/1001 Evropskega parlamenta in Sveta.